Šarićev klan radi punom parom – Monitor\nČlanovi klana pljevaljskog narko-bosa Darka Šarića koje su uspjele da izbjegnu hapšenje, saradnici ,,balkanskog kralja kokaina” Sretena Jocića, pripadnici klana Amerika, prema posljednjim saznanjima srpske policije, nalaze se na području Latinske Amerike, gdje se i dalje organizovano bave nabavkom i krijumčarenjem kokaina. Mediji su objavili da je i pretendent na vođu beogradskog podzemlja Luka Bojović pobjegao u Južnu Ameriku pošto ga je Sretko Kalinić, uhapšeni pripadnik zemunskog klana, optužio za mnogobrojna ubistva.\n,,Do imena Luke Bojovića se došlo i u okviru istrage koja se vodi protiv grupe Darka Šarića, ali za sada je još rano da se povede postupak protiv njega”, kazao je izvor Blica.\nBALKANSKE BANDE: Srpski ministar unutrašnjih poslova Ivica Dačić u junu je bio u višednevnoj posjeti Brazilu, Argentini i Urugvaju radi učvršćivanja policijske saradnje u borbi protiv trgovine narkoticima. Mnogo bandi sa Balkana djeluje na prostoru Latinske Amerike, požalio se Dačić.\n,,Zapadni Balkan ima problema sa imidžom kada je u pitanju organizovani kriminal,” pisao je ovih dana ugledni londonski privredni nedjeljnik Ekonomist.\nPomenute grupe rukovode poslom, u njihovim rukama je najveća količina kokaina koja se prebacuje u Evropu. Ima i nekoliko novih manjih grupa koje djeluju iz Latinske Amerike, ali isključivo pod njihovom zaštitom. Zbog tih grupa, kako pišu beogradski listovi, odlučeno je da nekoliko operativaca srpske policije bude upućeno u Latinsku Ameriku kako bi ih razotkrili u saradnji sa policijama tamošnjih zemalja. Jedan od razloga za to je što tamošnja policija ne može da pratiti telefonske razgovore srpskih kriminalaca koji prilikom organizovanja posla isključivo komuniciraju na svom jeziku.\nUIGRANA EKIPA: Izvor Blica naveo je da posljednja saznanja srpskog MUP-a ukazuju da se Šarićev narko-klan, uprkos pokretanju istrage protiv njega, i dalje bavi švercom kokaina.\n,,Nekoliko članova Šarićevog klana, koji su uspjeli da izbjegnu hapšenje u Urugvaju u oktobru kada je zaplijenjeno više od dvije tone kokaina, i dalje su na teritoriji zemalja Latinske Amerike, gdje se pod lažnim identitetima kriju od potjernice Interpola, ali i dalje organizuju nabavku i šverc kokaina,” naveo je on.\nPolicija je uspjela da uđe u trag nekim turama kokaina koje su upravo oni u posljednjih nekoliko mjeseci poslali u Evropu. Droga je preko zapadne Afrike brodovima prokrijumčarena do luka na evropskom kontinentu, uglavnom u Španiju, u kojoj je baza Šarićevog klana za dalje rasturanje droge. Osim Španije, kokain je stizao i do luka u Holandiji i Italiji, a glavna karika u ovom dijelu posla su moreplovci koji rade za velike grupe – kaže taj izvor.\nCRNOGORCI U ŠPANIJI: Izvor Blica tvrdi da je u Španiji policija evidentirala i grupu crnogorskih državljana, koji tamo preuzimaju isporuke kokaina i drogu dalje prebacuju širom Evrope. U pitanju je uigrana ekipa čiji su svi članovi odavno poznati srpskoj policiji, za većinom je raspisana potjernica Interpola, a u Španiji se kriju pod lažnim imenima, kazao je izvor Blica.\nU Španiji je 2004. u akciji Bijeli vinogradi u ruke policije pao kokain Nišlije Dragana Ilića, kuma Sretena Jocića, koji je ka Evropi u vinskim flašama poslao 171 kilogram ove droge.\nIzvor Blica je takođe naveo da klan Darka Šarića, ali i kriminalna organizacija Amerika, čije su vođe Mileta Miljanić i Zoran Jakšić, imaju dobro uporište i u lukama Grčke. Tako je klan Amerika 2004. uspio da do Atine prošvercuje 114 kilograma kokaina, iste godine u italijanskoj luci Đoja di Tauro zaplijenjeno je 188 kilograma kokaina poslatih iz Venecuele. Policijska akcija izvedena je tajno, a na brodu je ostavljeno 12 kilograma kokaina kako bi se daljim praćenjem došlo do organizatora šverca. Kokain je stigao do Novog Sada, a preuzeli su ga pripadnici beranskog klana.\nNekoliko pripadnika klana Darka Šarića koji su uspjeli da izbjegnu hapšenje u Urugvaju u policiji su evidentirani kao saradnici kriminalne organizacije Amerika. ,,Šarić i vođa ‘Amerike’ Mileta Miljanić nabavljaju kokain iz istog kartela u Južnoj Americi, a na terenu imaju iste provjerene ljude. Kokain kupuju na tone, droga se zatim rasparčava i preko sjeverne Afrike, gdje takođe imaju baze sa svojim ljudima, šalje ka Evropi,” kazao je izvor Blica, navodeći da se cijena kokaina na toj turi, od kupovine do prodaje, desetostruko uveća.\nBOSOVE PLANTAŽE: Sredinom februara Blic je pisao kako narko-klan Darka Šarića u Južnoj Americi ima svoje plantaže kokaina, što je otkriveno u višemjesečnoj istrazi koja je prethodila rekordnoj zapljeni te droge, sredinom oktobra 2009. u Urugvaju. Navodno, plantaže kokaina pod svojom kontrolom drži prvi čovjek crnogorskog podzemlja, pod čijom se zaštitom, kako se pretpostavlja, nalazi Šarić od 21. januara kada je za njim u Srbiji raspisana potjernica Interpola.\nPo tom izvoru, plantaže kokaina u Južnoj Americi pokazuju vezu između Šarića i glavnog bosa crnogorske mafije, a posao u Južnoj Americi ilustruje piramidu organizovanog kriminala, čija je baza u Crnoj Gori i iz koje se vuku konci u Kolumbiji, Peruu i Boliviji, zatim do luka u Evropi, a onda i po čitavom kontinentu. Prvi čovjek crnogorske mafije plantaže u Južnoj Americi kupio je prije nekoliko godina, a pravo na šverc njegovog kokaina do sada je imalo nekoliko najjačih mafijaških bosova iz Srbije i Crne Gore, tvrdi list.\n,,Crnogorski bos do sada je u poslu s krijumčarenjem kokaina, što sa svojih plantaža, što kupljenog od najuticajnijih južnoameričkih kartela, sarađivao sa nekoliko provjerenih saradnika, koji su iza sebe imali čitavu kriminalnu organizaciju, od ljudi koji su krijumčarili kokain, do uličnih dilera koji su za njih prodavali drogu.\nI ZA ŠARIĆA I ZA AMERIKU: Darka Šarića do 2005. u ovoj organizaciji nije bilo – tvrdio je tada izvor Blica iz vrha MUP-a Srbije. On je naveo i da je uticaj ovog pljevaljskog narko-bosa u crnogorskoj mafijaškoj piramidi podignut na najviši operativni nivo tek kada su se dotadašnji bosovi, koji su organizovali šverc kokaina, našli u zatvoru.\n,,Najjači saradnici crnogorskog mafijaškog bosa u krijumčarenju narkotika bile su vođe klana Amerika, Miljanić i Jakšić, kao i Sreten Jocić, zvani Joca Amsterdam. Miljanić i Jakšić su uhapšeni 2004, a Jocić u aprilu prošle godine. Glavni partneri su tako izbačeni iz posla, ali posao nije stao. Šarić, koji se ranije bavio švercom heroina, tako je postao novi partner u kokainskom poslu bosa crnogorske mafije, a svaka tura prokrijumčarena u Evropu donosila je profit od nekoliko stotina miliona eura. U međuvremenu, Miljanić i Jakšić su pušteni iz zatvora i ponovo se uključili u raniji posao” navedeno je u Blicu”\n,,Interesantno je da je u istrazi akcije Balkanski ratnik utvrđeno da su glavni ljudi na terenu u Južnoj Americi radili i za Šarića i za klan Amerika. Ugovaranje isporuke sa tamošnjim dilerima, tako je i za Šarića i za Miljanića u Argentini obavljao osumnjičeni Nenad Novaković, za kojim je raspisana potjernica Interpola,” iznio je izvor Blica.


subota, 26. decembar 2015. 20:57h\nNa godišnjoj skupštini PD "Jelenak" sumirani su rezultati iz ove i predstavljeni planovi za narednu godinu M.D.\nTokom 2015. godine “Jelenak” je organizovao više od 40 akcija, sa oko 2.500 učesnika i 560 pređenih kilometara.\nNa početku druženja Sanja Trajkoska je okupljene fotografijama provela kroz sve aktivnosti iz 2015. godine, a Milan Glumac je izneo nekoliko najznačajnijih ostvarenja.\nVeoma su značajni rezultati u okviru treking lige u kojoj smo ove godine, posle četiri godine učestvovanja, ekipno zauzeli prvo mesto, imamo zlato u muškoj i zlato u ženskoj konkurenciji takođe. Posebno bih izdvojio uspone na Moračke planine i Volujak. Volujak je bio veoma zahtevan uspon, gde smo prešli visinsku razliku od 1.800 metara u samo jednom danu, rekao je Glumac.\nOn je dodao da je kruna ovogodišnjih aktivnosti bila manifestacija “U bojama ruja” koja je ove godine okupila više od 1.700 učesnika.\nJonike Žeravljev je predstavio plan aktivnosti za 2016. godinu u okviru kog se već od 23. januara kreće sa jednodnevnim akcijama.\nImaćemo najviše jednodnevnih akcija i ove godine, uglavnom ćemo ih organizovati nedeljom. Visokogorske akcije tradicionalno su rezervisane za letnji period, a u realizaciji akcija pomoći će nam i novi licencirani vodiči. Novo u ponudi “Jelenka” od ove godine su i akcije koje smo nazvali najlepši vidici Srbije u okviru kojih ćemo obići Kablar, Uvac, Miroč, Klisuru reke Vratne, Taru, najavio je Žeravljev.\nU “Jelenku” se uspešno razvija i biciklistička sekcija u okviru koje će se tokom naredne godine pažnja posvetiti i cikloturizmu (posećivanju različitih mesta biciklom). Milan Janić koji vodi ovu sekciju saopštio je da će od naredne godine na sajtu biti najavljivane biciklističke ture nekoliko dana unapred, a planirana je i biciklistička tura kroz Istočnu Srbiju.\nMladen Janić, predsednik Društva “Jelenak” rekao je da će 2015. godina biti upamćena po lepim uspesima, za narednu godinu je sačinjen ambiciozan plan, ali je on obećao da će sve najavljene akcije biti sprovedene.\nNa kraju druženja dodeljene su zahvalnice najistaknutijim članovima “Jelenka” u 2015. godini.


Brahimi odbacuje kritike sirijske opozicije\nSpecijalni predstavnik UN i Arapske lige za Siriju Lahdar Brahimi odbacio je danas kritike, koje su mu uputile opozicione grupe, jer nije rekao da li sirijski predsednik Bašar al Asad treba da podnese ostavku.\nOn je britanskom Bi-Bi-Si- ju rekao da još nije u poziciji da to kaže, ali je istakao da je posvecen pronalaženju rešenja krize u Siriji.\n"Nisam još u poziciji da kažem da li Asad treba da podnese ostavku, uprkos rasprostranjenoj osudi načina na koji se njegova vlada obračunava sa disidentima od početka pobune u martu 2011. godine. To još ne mogu da kažem, jer sam imenovan pre nekoliko dana",kaže Brahimi.\nAnan je, nakon što je objavio da podnosi ostavku na funkciji specijalnog predstavnika, rekao da je jasno da Asad mora da ode sa funkcije.\nNajveća opoziciona koalicija Sirijski nacionalni savet (SNC) saopštio je da je Brahimijev stav iskazao "nepoštovanje za krv sirijskog naroda i njihovo pravo na samoopredeljenje" i zahtevali su njegovo izvinjenje.\nBrahimi je naglasio da je posvećen pronalaženju rešenja, te da je on posrednik i da ne podražva bilo koju sirijsku stranu. On je istakao da je zadatak posrednika da sa svima razgovara bez ikakvog uticaja ili interesa.\nBrahimi, koji je nekadašnji ministar inostranih poslova Alžira, prošle sedmice je na funkciji specijalnog predstavnika zamenio Kofija Anana, koji je podneo ostavku, jer su obe strane ignorisale njegov mirovni plan. Posmatrači UN juče su okončali misiju u Siriji.


B92\t03.02.2019 13:35\nIzvor „Politike” kaže da je Energetska zajednica zapravo zabrinuta za koncentraciju „Gasproma” i „Srbijagasa” na ovim prostorima. Reč je o „zakukuljenom” pozitivnom mišljenju, što i ne čudi ako se zna kakav je pritisak Brisela i SAD na gradnju svakog gasovoda kojim treba da prođe ruski gas. Zato je poslednjih dana opstruiran i „Severni tok 2”.\nBugari su, naime, krajem prošle godine raspisali javni poziv za rezervaciju zakupa kapaciteta u planiranim gasovodima za proširenje gasne mreže u Bugarskoj i javile su se tri kompanije koje su pokazale interesovanje da zakupe ukupno 100 odsto kapaciteta gasovoda. Ta zainteresovanost je, zapravo, potvrda da postoji ekonomska opravdanost da se gasovod gradi, a zadovoljen je osnovni smisao famoznog trećeg paketa – nema monopola, odnosno, može jedna firma da gradi gasovod, ali će (najmanje) tri firme upumpavati gas kroz taj gasovod. Baš kao što je slučaj i sa „Severnim tokom 2”.


Nove mjere od sjutra za povratnike u zemlju - indeksonline.me\nHome Istaknuto Nove mjere od sjutra za povratnike u zemlju\nBeograd, 11.05.2020. - Epidemiolog Predrag Kon govori na konferenciji za novinare o situaciji u vezi sa korona virusom, danas u Palati Srbija u Beogradu. (BETAPHOTO/MILAN OBRADOVIC/DS)\nNove mjere od sjutra za povratnike u zemlju\nKon je, gostujući danas na RTS-u, rekao da ova prijava već postoji kao test samoprocjene na portalu E-zdravlje, i da se očekuje da će sistem elektronskog prijavljivanja za one koji se vraćaju iz rizičnih zemalja početi sa radom od petka.\n“Jedina obaveza svakog građanina je prijava kroz taj portal. Ubacuju se lični podaci i nakon toga se izvršava prijava u kojoj će pisati kada je ta osoba prešla, i na kom graničnom prelazu. Ako ta osoba dobije neke tebgobe, u svakoj situaciji povišene temperature, gubitka čula mirisa, ukusa i respiratornih tegoba, odmah treba da se javi u kovid ambulantu”, kazao je Kon.\n“Bitno je da budu prijavljeni. Ovo je jedna od mjera gdje se ne podrazumijeva da će kazna biti glavni način borbe, ali onaj ko se bahato ponaša i dovede do zaražavanja drugih osoba, naročito sa tragičnim posljedicama, ne može da izbjegne ono što u zakonu piše”, rekao je Kon.\nPrema njegovim riječima, oni koji se ne budu prijavljivali a dovedu do zaražavanja drugih ljudi, naročito ako dođe do tragičnih posljedica, podliježu kaznama zbog dovođenja u opasnost zdravlja stanovništva Srbije.\n“Sistem elektronskog prijavljivanja je napravljen tako da se sve završava za 30 sekundi”, kazao je Kon.\nPrema njegovim riječima, Krizni štab za suzbijanje epidemije korona virusa je procijenio da će ova metoda kontrole epidemije biti izvodljiva, za razliku od uvođenja samoizolacije ili PCR testiranja za sve koji se vraćaju iz rizičnih zemalja, za koje je procijenjeno da neće biti moguće njihovo sprovođenje.\nNa pitanje da li se u narednom periodu očekuje povećanje broja zaraženih korona virusom, s obzirom na procjenu da će se u Srbiju nedjeljno sa odmora u drugim zemljama vraćati oko 50.000 ljudi, Kon je rekao da “rizik definitivno postoji, ali da ne očekuje neko dramatično povećanje”.


Opančar agencija javlja - „Preuzimanje odgovornosti ili institucija“ | Konkretno\nU izjavi datoj posle razgovora koji su pre dva dana vođeni u Beogradu sa komesarom za porširenje EU Oliverom Varheljijem, a povodom ovogodišnjeg izveštaja Evropske komisije o napretku Srbije ka pristupanju Evropskoj uniji, koji se ocenjuje kao jedan od do sada najnepovoljnijih, sa posebnim akcentom na (ne)vladavinu prava, zloupotrebu medija, korupciju i dr. predsednik Srbije Aekdsandar Vučić (dalje: ON) je rekao: Preuzimam odgovornost za kritike u izveštaju Evropske komisije upućene Vladi Srbije u godišnjem izveštaju o napretku Srbije ka pristupanju Evropskoj uniji, da bi potom objasnio da njegova odgovornost može da bude samo politička ali ne i krivična, a zatim dodao i sledeće: "Sud o mojim odlukama i o uspešnosti doneće građani na izborima, jer su jedino oni merodavni!"\nPolitička odgovornost za u konkretnom slučaju učinjeno – u uređenom političkom sistemu, bi mogla da bude samo demisija sa dužnosti. Naš sistem se u tom smislu ne razlikuje od drugih, ali mi upražnjavamo politiku dobrih propisa koje donosimo, ali koje ne primenjujemo u praksi, tako da bi to i ovde bio slučaj. To naravno i ON zna, pa dodaje i ono: "Sud o mojim odlukama i o uspešnosti doneće građani na izborima jer su jedino oni merodavni", što neodoljivo podseća na izjave sa suđenja komunistima (po kojima ovi inače zdušno pljuju) – Priznajem samo sud svoje partije!\nAko tome dodamo i izjavu Predsednika samo dan uoči posete evropskog zvaničnika g. Verhaljija Srbiji – Nisam čitao izveštaj, ne znam šta piše u njemu, što bi samo po sebi bilo nečuveno - da Ptredsedik države ne čita izveštaje Evrope, čijem je priključenju navodno posvećen, ili izjavu Premijerke koja u prilično oštrom tonu saopštava da se sa nekim ocenama iz Izveštaja ne slaže, a da će za neke ocene tražiti objašnjenja, onda je jasno i koliko je tom dvojcu, u kome je oličena kompletna politika Srbiije, uistinu i stalo do priključenja Evropsoj uniji.\nPo mišljenju ovog autora sa takvom politikom mi možemo da budemo primljeni u EU samo kao rezultat borbe velikih sila za njihovo strateško prisustvo u ovom delu Evrope – onako kako su svojevremeno u EU primljene „đuture“ zemlje bivšeg istočnog bloka – Poljska, Čehoslovačka, Mađarska, Rumunija, Bugarska ... pa i baltičke zemlje koje okružuju Rusiju.


“Bezbednost dece na internetu” (VIDEO) | Radio Televizija F kanal\nInfo Press 23.02.2019.\nKvalifikacije za prvenstvo Srbije u futsalu 24. februara\nAkcija dobrovoljnog davanja krvi 27. februara\n“Bezbednost dece na internetu” (VIDEO)\nnovembar 27, 2018\tDruštvo ostavite komentar\nPredavanje o nasilju na internetu i preventivnoj edukaciji dece o bezbednoj upotrebi interneta održano je danas u ŠOSO “Jelena Mjatorović” u Zaječaru. Preventiva i bezbednost učenika je prioritet u budućhnosti kako bi se bavili uzrocima problema, a ne posledicama, ističu organizatori .\nTimočki omladinski centar već osam godina radi na prevenciji nasilja na intenetu. Dunja Marušić kaže da se u cilju što bezbednijeg korišćenja interneta organizuju tribine i predavanja u osnovnim i srednjim školama.\nCilj je stvaranje bezbednog okruženja za decu i zato je tim za bezbednost veoma važan u našoj školi, ističe Jovana Kocić, defektolog.\nĐaci koriste društvene mreže i svesni su svih loših strana interneta i tehnologije koje svakodnevno koriste, istakla je.\nMladi su postali svesni šta sa sobom nosi virtuelni svet i svesni da je on jedno ogledalo realnog sveta. Na tribinama osnovcima se prezentuju konkretni primeri posle kojih oni počnu da razmišljaju i počnu da menjaju ponašanje na internetu, napominju organizatori.\nbezbednost deca internet\t2018-11-27\nTagovibezbednost deca internet\nPrethodno Ispred Poreske uprave u Zaječaru ostavljena torba sa natpisom “Ovo je bomba”\nSledeće AMS: Magla kod Negotina i Crnog vrha, sneg na Kopaoniku\nPotrošačke cene u Srbiji su porasle u januaru ove godine za 0,4 odsto u odnosu …\nvreme prognoza dinar evro zajecar kurs dolar struja hapsenje putevi vucic Fudbal voda kladovo vremenska prognoza penzije knjazevac deca kvar AMSS zdravlje bor saobracaj Timok sneg


Valensija | Glas javnosti\nNastavlja se LIga šampiona: Totenhem u Milanu\nMILANO - Utakmicama Milan - Totenhem i Valensija - Šalke večeras počinje druga faza fudbalske Lige šampiona, a mečevi osmine finala biće kao i prošle godine odigrani u četiri termina.\nĐukić prelazi u Valensiju\nBEOGRAD - Španski fudbalski klub Valensija potpisaće dvogodišnji ugovor sa srpskim trenerom Miroslavom Đukićem, preneli su danas španski mediji.\nNavijači PSŽ istakli transparent podrške: Kosovo je Srbija!\nGlas javnosti, 13.02.2013.\nVALENSIJA - Navijači Pari Sen Žermena na utakmici protiv Valensije istakli su transparent na kome je pisalo: "Kosovo je Srbija". Ispod pomenutog transparenta, na tribinama Mestalje, našla se i zastava Srbije.\nLiga šampiona: Čelsi nadigrao Valensiju, slavlje Marselja\nLONDON- Posle utakmica šestog kola u grupama E, F, G i H Lige šampiona u fudbalu, u osminu finala su se plasirali Čelsi, Bajer, Arsenal, Marsej, Apoel, Zenit, Barselona i Milan. Takmičenje u Ligi Evrope nastavljaju Valensija, Olimpijakos, Porto i Viktorija iz Plzena.\nValensija četiri meseca bez povređenog Madura\nVALENSIJA - Španski fudbalski prvoligaš Valensija saopštila je da će defanzivac Hedviges Maduro morati da pauzira četiri meseca zbog povrede članka, koju je dobio dok je bio sa reprezentacijom Holandije.\nMADRID - Napadač Valensije, španski reprezentativac Huan Mata, uskoro će postati član Čelsija, tvrde španski mediji navodeći da transfer iznosi između 27 i 30 miliona evra.\nMANČESTER - Ekvadorski fudbalski internacionalac Antonio Valensija potpisao je novi četvorogodišnji ugovor sa Mančester Junajtedom.\nStefan Marković stigao u Valensiju\nGlas javnosti, 07.07.2011.\nBEOGRAD – Nekadašnji plejmejker Hemofarma Stefan Marković doputovao je u Valensiju gde bi trebalo da potpiše ugovor sa istoimenim klubom.\nEmeri još godinu dana na klupi Valensije\nVALENSIJA - Uprava Valensije produžila je ugovor sa trenerom Unajem Emerijem za još jednu godinu. Predsednik kluba Manuel Ljorente ocenio je da je 40. godišnji Emeri opravdao poverenje čelnika


Rusija izvozi sisteme koji mogu da otkrivaju nevidljive avione - Sputnjik Srbija\n04:52 07 Mart 2021\n19:10 04.02.2021 Preuzmite kraći link\nRusija će izvoziti sisteme koji mogu da otkrivaju „stelt“ tehnologiju, saopštio je generalni direktor vojne korporacije „Rosoboroneksport“ Aleksandar Mihejev.\n„Mi smo u 2020. godini počeli da promovišemo brojne modele ruske proizvodnje koji poseduju veliki potencijal na tržištu. Među njima su radari 59N6-TE i P-18-2 „Prima“ koji mogu da otkriju hipersonične i nečujne mete, proizvedene po tehnologiji „Stelt“, protivvazdušni raketni sistemi „Antej-4000“, najnovija unificirana borbena platforma Bumerang“, naveo je Mihejev.\nGeneralni direktor „Rosoboroneksporta“ je naglasio da je kompanija realizovala plan isporuka proizvoda u inostranstvo, bez obzira na pandemiju virusa korona i poteškoća koje je ona izazvala.\nPortfolio narudžbina kompaniji je stabilno pun i iznosi 50 milijardi dolara.\nOsim toga, Mihejev je naglasio da je prvi put za dvadeset godina potpisan ugovor za isporuku finalnih proizvoda vojno-morske tehnike južno od pustinje Sahare.


Košarkaški klub Mega Mozzart » JOVANOVIĆ PRED CEDEVITA OLIMPIJU: „OČEKUJE NAS JAKO ZAHTEVNA UTAKMICA, KLJUČ MORA BITI U NAŠOJ ODBRANI“\nJOVANOVIĆ PRED CEDEVITA OLIMPIJU: „OČEKUJE NAS JAKO ZAHTEVNA UTAKMICA, KLJUČ MORA BITI U NAŠOJ ODBRANI“\nU subotu 2. januara od 19 časova Mega Soccerbet će u okviru 13. kola ABA lige dočekati ekipu Cedevita Olimpija, a utakmica će se zbog poznate situacije sa pandemijom Kovid-19 igrati bez gledalaca u Hali sportova Ranko Žeravica. Izabranici trenera Vladimira Jovanovića se nalaze u odličnoj formi sa šest pobeda u poslednjih sedam mečeva, pa će u utakmici protiv slovenačke ekipe imati priliku da potvrde mesto pri vrhu tabele regionalnog takmičenja.\nTrener Mege Vladimir Jovanović je pred duel protiv Cedevita Olimpije izjavio da njegova ekipa mora da zaustavi šut za tri poena protivnika:\n– Cedevita Olimpija je jako dobar tim koji je sastavljen od iskusnih igrača sa ovih prostora koji imaju iskustva igranja ABA lige, ali i evropskih takmičenja poput Evrolige i Evrokupa. Sigurno je da imaju ambicije da ostvare dobre rezultate u svim takmičenjima u kojima učestvuju i trenutno su dobro kotirani i u ABA ligi i u Evrokupu, gde su se plasirali u Top 16 fazu. Očekuje nas jako zahtevna utakmica, Cedevita Olimpija je odlična napadačka ekipa koja jako dobro trči i šutira iz svih pozicija, posebno za tri poena. Ključ utakmice mora biti u našoj odbrani i da pokušamo koncentracijom tokom svih 40 minuta da zaustavimo taj njihov šut za tri poena, koji je jedno od njihovih najvećih oružja,\nPosle 12 odigranih kola ABA lige, Mega Soccerbet je trenutno na drugom mestu sa skorom 9-3 dok Cedevita Olimpija ima šest pobeda i tri poraza uz tri utakmice manje. U prošlom kolu Mega je savladala FMP u Železniku sa 91:92 dok je Cedevita Olimpija u poslednjoj utakmici u 2020. godini igrala takođe protiv FMP-a u Železniku, gde je izgubila sa 91:88.\nKapiten Mege Milenko Tepić istakao je da će njegova ekipa morati da odigra na najvišem nivou ukoliko želi da dođe do pozitivnog ishoda:\n– Cedevita Olimpija je ekipa koje cele sezone igra jako dobro, kako u ABA ligi, tako i u Evrokupu. Napadački su možda i najbolji tim regionalnog takmičenja popunjen kvalitetnim igračima na svim pozicijama. Tačno se zna ko šta radi u timu, odlično su vođeni sa klupe i jedni su od glavnih favorita za plasman u Plej-of ABA lige. Očekuje nas jako teška utakmica i moraćemo da odigramo na najvišem nivou ukoliko želimo da dođemo do pozitivnog ishoda. Mi se za utakmicu pripremamo kao i protiv svakog drugog protivnika, svesni smo njihovih kvaliteta, ali ćemo pokušati da iskoristimo sve naše prednosti kako bi došli do pobede. Verujem da ćemo uspeti i protiv ovako kvalitetnog protivnika sa našom dobrom igrom da pokažemo da naši dobri rezultati nisu slučajnost i da se sa razlogom nalazimo tu gde smo sad,\nUtakmica Mega Soccerbet – Cedevita Olimpija se igra u subotu 2. januara od 19 časova u Hali sportova Ranko Žeravica bez prisustva publike, uz direktan prenos na TV Arena Sport.\nTRADICIONALNA MEGINA NOVOGODIŠNJA REVIJA I PROMOCIJA KALENDARA\nMEGA SE BORILA DO KRAJA, CEDEVITA OLIMPIJA TROJKAMA DO POBEDE U BEOGRADU


Mnogim penzionerima se ukida eko-taksa - PPmedia\nPosted on\t7 маја, 2019 9:19 am by adminpp033\nUbuduće će od plaćanja obavezne ekološke takse biti izuzeti nezaposlena lica, penzioneri sa primanjima do 25.000 dinara i mladi do 18 godina, navodi se u nedavno usvojenoj uredbi koju je donela Vlada Srbije. Druga novina je da će se naplata vršiti prema emitovanom zagađenju, što je novina u odnosu na dosadašnju praksu.\n– Ubuduće, taksa će biti naplaćena isključivo prema obimu zagađenja vode, vazduha ili tla. To znači, ako zagađujemo, platićemo, ako ne zagađujemo, nećemo platiti – kaže za “Novosti” Filip Radović, direktor Agencije za zaštitu životne sredine.\n– Na listi platiša biće i firme koje prevoze naftne derivate i opasne industrijske materije. Uredbom su obuhvaćeni i proizvođači opasnog otpada, kao i oni koji ga odlažu – kažu iz Agencije za zaštitu životne sredine.\n– Uz Ministarstvo zaštite životne sredine, Ministarstvo finansija i Agenciju za zaštitu životne sredine, biće angažovano i više ekoloških ispektora na lokalu. Računa se da će se primenom udvostručiti prihodi po tom osnovu. Biće povećana izdvajanja za troškove životne sredine od 0,8 do jedan odsto BDP-a, što je i prosek Unije – navode iz agencije.\n– Nažalost, ne postoje mere kojima možemo da utičemo na način odlaganja otpada u drugim državama – kažu iz Agencije za zaštitu životne sredine.\nОзнаке: Nova Varoš, penzioneri, vesti nova varoš


Pretnja portalu Direktno.rs na Platformi Saveta Evrope\nNa Platformi Saveta Evrope za zaštitu novinarstva i bezbednost novinara od danas se nalazi i slučaj pretnje portalu Direktno.rs koja je u utorak, 7. aprila stigla na redakcijski imejl.\nU pretećoj poruci portalu Direktno.rs koja je potpisana imenom Srđan Petrović, stoji na Platformi, piše „treba vas sve pobiti i uništiti“. Navodi se da nema naznaka ko bi ta osoba mogla biti, a da policija tvrdi da imejl nije stigao iz Srbije.\nNa Platformi stoji da je pretnja portalu Direktno.rs upućena nakon što je premijerka Ana Brnabić pokazala prilikom gostovanja u televizijskoj emisiji članak sa tog portala, koji je zapravo pismo bivšeg pomoćnika gradonačelnika Novog Pazara Emira Ašćerića u kojem kritikuje posetu predsednika tom gradu u vreme pandemije.\nUrednik Direktno.rs Igor Velimirović naveo je, stoji na Platformi, da je slučaj pretnje prijavio policiji koja je pokrenula istragu, kao i da su javni komentari premijerke „možda izazvali pretnju“.\n„Srpska novinarska udruženja NUNS i UNS osudili su pretnju“, navodi se na Platformi.\nInače, cilj onlajn Platforme Saveta Evrope je da unapredi zaštitu novinara objavljujući pretnje i nasilje nad njima kako bi Savet Evrope bio upoznat sa takvim slučajevima i da, ukoliko je potrebno, na vreme reaguje.\nDirektno.rs Savet Evrope\n← Pančevački novinari pokrenuli podkast o životu u pandemiji\nUN upozorava na „opasnu epidemiju dezinformacija“ →


Švedski milijarder daje 5 miliona dolara onome ko pronađe rešenje ovog problema! (VIDEO)\nŠvedski milijarder Laslo Zombatfalvi, osnivač ‘The Global Challenges Foundation’, planira da pojedincu ili grupi, isplati pet miliona dolara, ako uspeju da pronađu alternativno rešenje za model državnog uređenja,koji će izvući čitavu planetu iz problema kojima se ne vidi kraj,\nLaslo smatra da je svetu potrebna nova ideja i filozofija uređenja država. Novi model morao bi da bude jasan kao i da jasno definiše probleme i ukaže u kojoj sferi uređenja bi morale da se naprave određene promene i koje,\nKrajnji rok za prijavljivanje predloga bio je 30. septembar , nakon čega će se spisak najboljih ideja pojaviti na sajtu fondacije, a predlozi će biti uključeni u dalju implementaciju, uz obaveznu novčanu nadoknadu za najbolju ideju!\nSnežna žena i na - 30 stepeni hoda gradom u letnjim haljinama (VIDEO)\nKada vam na automobilu ostanu letnje gume napravite havariju u gradu...(VIDEO)\nMr. Bean na švedski način...(VIDEO)\nMotociklista nije dao kravi prvenstvo prolaza, pa gorko zažalio!\nPomislila od kitova ubica da su delfini(VIDEO)\nOpasni gmaz jednim udarcem zamalo onesvestio policajca (VIDEO)\nRibar je taman zapalio cigaretu kada mu se desilo ovo ...(VIDEO)\nPogledajte zašto je opasno imati se*s u autu (VIDEO)\nZaustavio ih saobraćajac, a onda im se desilo ovo...(VIDEO)\nUhvaćen je na kameri kako drogira devojke u kafiću. Ono što je usledilo šokiraće vas…\nRomeo i Julija, ali na pseći način (VIDEO)\nNjihovo dete je počelo čudno da se ponaša, a onda su pogledali snimak sa skrivene kamere i doživeli šok (VIDEO)\nDevojka je stopirala potpuno gola . Muškarci su stajali ali nisu očekivali ovakvo nešto(VIDEO)\nZbog parkiranja postala predmet sprdnje na internetu. Čekajte da vidite šta je uradila na kraju!\nPlavuša je izašla na led u štiklama i doživela neviđeni blam (VIDEO)\nPogledajte šta mu je uradio majmun, kada mu je pokazao srednji prst...(VIDEO)\nBezobrazno je dunula dim od cigarete ženi u lice …Pogledajte šta je usledilo (VIDEO)\nKinez viljuškarom pali iPhone\nSa njom nema šale (VIDEO)


DRAMA JOŠ UVEK TRAJE! Potraga za članovima posade se nastavlja! | Happy BSC portal\nDRAMA JOŠ UVEK TRAJE! Potraga za članovima posade se nastavlja!\n- Najnoviji satelitski snimci koje smo nedavno primili nisu pokazale nikakav objekt, oni su sada jasniji, ali na žalost nikakav objekt nije ovaj puta viđen - izjavila je Maja Markovčić Kostelac, izvršna direktorka Evropske agencije za bezbednost mora.\nDo ponedeljka će biti nastavljeno analiziranje satelitskih snimaka, javljaju hrvatski mediji i dodaju da je na predlog Sindikata pomoraca Međunarodna federacija transportnih radnika, uputila i pismo na sve institucije koje mogu da utiču, s apelom da potraga bude nasavljena.


Postavio Yucom - 27/02/2018 Aktuelno, Saopštenja\nČlanice Nacionalnog konventa za EU iz radne grupe za Poglavlje 23, kao i brojne organizacije civilnog društva pozivaju Ministarstvo pravde da povuče objavljeni radni tekst amandmana na Ustav. Predložene izmene neće dovesti do stvaranja uslova za jačanje nezavisnosti sudstva i samostalnosti tužilaca po oceni potpisnika pisma, ali i velikog broja profesora ustavnog prava, učesnika nedavno održanog javnog slušanja u organizaciji strukovnih udruženja. Umesto da menjaju sadašnja loša rešenja u Ustavu, objavljeni amandmani predstavljaju korak unazad i omogućiće znatno veći i direktniji uticaj Vlade i političkih stranaka na rad sudova i tužilaštva.\nStoga zahtevamo da Vlada Republike Srbije, uz učešće stručnjaka za ustavno pravo, pripremi novi tekst, poštujući već iznete stavove, te ujedno stvori i uslove za kvalitetnu javnu raspravu uz poštovanje svih učesnika, uvažavanje argumenata struke i drugih zainteresovanih da Ustav Republike Srbije postavi temelje nezavisnoj i efikasnoj trećoj grani vlasti.\nIzmene Ustava u delu koji se odnosi na pravosuđe, ne utiču samo na položaj sudija i tužilaca, nego pre svega građana koji svoja prava ostvaruju pred sudom. Nezavisno pravosuđe oslobođeno od uticaja izvršne vlasti u interesu je svih građana i privrede, kako u zaštiti osnovnih prava i sloboda, radnih prava, imovine, sigurnosti i brojnih drugih. Od svih političkih partija koje u Narodnoj skupštini predstavljaju građane očekujemo da uzmu učešće u raspravi o predlogu amandmana jer promena Ustava predstavlja jedno od najvažnijih pitanja za budući razvoj Srbije i poverenja građana u njene institucije.\nZa dodatne informacije možete nas kontaktirati na office@yucom.org.rs ili telefonom na broj 011 33 44 425.\nU prilogu vam dostavljamo tekst saopštenja sa svim potpisnicama.


Dodik: BiH - nesposobna da riješi osnovna pitanja\nSrpski član Predsjedništva BiH Milorad Dodik izjavio je Srni, nakon današnjeg sastanka ad hok Političke grupe za proces realizacije prioriteta BiH na putu ka EU, da problemi unutar BiH ostaju vidljivi i istakao da je BiH ranjiva, a ponegdje i nesposobna da riješi osnovna pitanja.\nKomentarišući činjenicu da sastanku u Predsjedništvu BiH na kojem je razgovarano o putu BiH ka EU i obavezama koje BiH treba da ispuni nisu prisustvovali legitimni predstavnici hrvatskog naroda, Dodik je rekao da je to veoma loša poruka i da evropski put BiH nije moguć na taj način.\n"Jasno su rekli da to neće da učine zato što je /Željko/ Komšić na ovaj način izabran već treći put za člana Predsjedništva BiH bez hrvatskih glasova i da to nije stvar legitimiteta koji je potreban. U tom pogledu oni /Hrvati/ ne žele da daju nikakav dodatni legitimitet svojim prisustvom", naveo je Dodik nakon sastanka.\nOn je istakao da je poznato da su HDZ BiH i lider te stranke Dragan Čović pristalice evropskog puta i da to nije sporno.\n"To govori o odnosima u BiH. Oni su u svom pismu jasno naveli da je problem sa Komšićem prvi problem, a drugo je želja, prije svega SDA, da podrži reformu u oblasti izbornog zakonodavstva i da postoje njihova nastojanja da u nezavidnom položaju održe hrvatsku političku garnituru", rekao je Dodik.\nOn je naglasio da su i za njega stavovi zvaničnika HDZ-a BiH prihvatljivi, ali da je delegacija iz Republike Srpske odlučila da učestvuje u razgovorima jer nisu htjeli da odbiju mogućnost da na samitu u Zagrebu normalno pomognu pitanja u vezi sa evropskim putem BiH.\nOdgovarajući na pitanje da li će Republika Srpska i BiH u cjelini postati talac ovako neriješenih odnosa u Federaciji BiH /FBiH/, Dodik je rekao da je Srpska već talac takvih odnosa u FBiH.\n"Kada uzmete samo sredstva MMF-a koja stoje dvije-tri sedmice na računima, gdje je jasno koliko od 330 miliona evra pripada Republici Srpskoj, 37,5 odsto, dovoljno govori o tome da smo mi taoci i da taj novac bespotrebno stoji tamo, da od tog novca nemamo nikakve koristi", konstatovao je Dodik.\nOn je naglasio da je dobro poznato da zbog Republike Srpske ne stoji ništa.\n"Ako se tome doda činjenica da nekoliko desetina miliona maraka mi godišnje imamo zastoj kod indirektnih poreza, onda se vidi da je Republika Srpska ovdje u strašnom gubitku i ne znam zašto to ne žele da vide u FBiH. Ovi iz međunarodne zajednice, kada je god riječ o interesu Republike Srpske, oni se ignorantski odnose i to je nama jasno, s tim živimo. I to ima svoj rok trajanja u smislu trpeljivosti i samo ih pozivam da ne testiraju naše strpljenje u tom pogledu", poručio je Dodik.\nNa pitanje koji je ključ za napredak, Dodik je rekao da nije nađen svih ovih godina i decenija.\n"Ne vjerujem da ga i ja sad imam", rekao je Dodik.\nPredstavnici HDZ-a BiH nisu prisustvovali sastanku ad hok Političke grupe za proces realizacije prioriteta BiH na putu ka EU.\nPredsjednik HDZ-a BiH Dragan Čović o tome je pismom obavijestio predsjedavajućeg Predsjedništva BiH Šefika DŽaferovića i kao razlog naveo zanemarivanja načela konstitutivnosti i demokratskog predstavljanja.\nPredsjednik Kine uputio pismo Dodiku, neophodni jedinstvo i saradnja u borbi sa pandemijom\nDodik: Solidarnost mora biti osnov borbe protiv virusa\nDodik: Politizacija političkog Sarajeva\nBorac dočekuje Sutjesku\nMuškarac u Mostaru hodao sa automatom\nRomana deportovana iz Brizbejna: Poslije robije vraća se u Srbiju\nCrni dan za BiH: Najveći broj preminulih od početka pandemije\nBanjaluka ponovo broji najviše zaraženih virusom\n1645 glasova 45%\n2047 glasova 55%


ČEDA: Neću da podržim Đilasa, Jeremića i Jankovića oni su lažna opozicija!\nLiberalno demokratska partija neće podržati kandidaturu Dragana Ðilasa za gradonačelnika Beograda i na te izbore će izaći sa svojim planom i programom koji će ponuditi građanima, rekao je danas lider te partije Čedomir Jovanović, te dodao da se protivi raspisivanju eventualnih vanrednih parlamentarnih izbora u Srbiji.\nJovanović je na konferenciji za novinare rekao da svako ima pravo da se kandiduje, da je Ðilas političar sa iskustvom, ali da ni ranije a ni sada njih dvojica nisu istomišljenici u tolikoj meri da bi Ðilasu dao podršku.\nKako je rekao, program Ðilasa, Saše Jankovića i Vuka Jeremića nije ono sa čim može da se složi,jer je, kaže, to samo konfrontacija sa Vučićem i njegovom strankom, a LDP, poručio je, želi suštinske premene načina vođenja grada, javnih preduzeća…\nJovanović kaže i da Ðilasa, Jankovića i Jeremića veže samo “lična frustracija Vučićem”, a svaki od njih je, kako kaže, pokušao na svoj način da bude partner Vučiću.\nLider LDP kaže i da se protivi vanrednim parlamentarnim izborima i pita šta bi bila tema tih izbora, jer je uveren da je nerazumljivo da se to radi samo zbog međusobnih ličnih odnosa stranaka.\nTo bi, primećuje, bilo razumljivo da, na primer, vlada promeni politiku za koju je dobila podršku građana.


Višegrad unaprijedio sistem odbrane od poplava uz podršku Evropske unije\nVišegrad: Kako bi se unaprijedio sistem preventivne odbrane od poplava na bujičnim vodotocima rijeka Rzav, Kamišina i Rača, Opština Višegrad, Grad Užice i Opština Bajina Bašta zajednički su implementirali dvogodišnji projekat „Uspostavljanje sistema odbrane od poplava u prekograničnom području Srbija-Bosna i Hercegovina“, čiji su rezultati predstavljeni danas u Višegradu.\nProjekat je omogućio unaprijeđenje infrastrukture ali i podizanje svijesti građana o načinu reagovanja u situacijama izazvanim poplavama i drugim vanrednim situacijama, a finansirala ga je Evropska unija u ukupnoj vrijednosti od 962.000 evra na teritoriji obje države.\n„S obzirom da su poplave idenfitikovane kao jedan od najvećih rizika katastrofa za građane u Bosni i Hercegovini, posebno mi je zadovoljstvo danas biti ovdje i vidjeti konkretne rezultate pomoći Evropske unije Bosni i Hercegovini za oporavak od poplava i upravljanje poplavama“, naglasio je šef Kooperacija u Delegaciji EU u BiH, Ričard Maša.\nNačelnik Opštine Višegrad Mladen Đurević istakao je značaj ovog projekta za cjelokupnu lokalnu zajednicu i izrazio zadovoljstvo na uspješnoj realizaciji i dobroj saradnji tokom implementacije projekta.\n„Višegrad je unaprijedio sistem odbrane od poplava izgradnjom obaloutvrde na rijeci Rzav, kao i kroz obuku pripadnika Civilne zaštite koja je spremna da djeluje u slučaju poplava na najvišem zadatku“, naveo je Đurević.\nKoordinator projekta iz Opštine Višegrad, Radmilo Mihajlović, je pojasnio da je ovim projektom obnovljena infrastruktura za odbranu od poplava.\n,,Izgrađeno je 680 metara pletera u koritu rijeke Kamišine u Mokroj Gori za sprečavanje zasipanja riječnog korita, rekonstruisane su i sanirane konsolidacione pregrade na potezu od lokacije Jatarice u dužini od dva kilometra, izgrađena je obalutvrda i uređeno korito rijeke Rače na lokaciji ušća rijeke Rače u Drinu i regulisana je rijeka Rzav u zoni sportske dvorane izgradnjom obaloutvrde i pratećom adaptacijom u dužini od 348 metara“, dodao je Mihajlović.\nOd posebnog značaja za sve tri opštine je da se uspostavio sistem rane najave poplavnog talasa u slivovima rijeka Rzava i Rače, a nabavljene su i instalirane dvije kišomjerne stanice za ranu najavu poplavnog talasa na lokacijama u Mokroj Gori i planini Tari. Jedinice civilne zaštite sa po 11 pripadnika u sve tri jedinice lokalne samouprave, su formirane, obučene i opremljene, a nabavljena je i zaštitna oprema kao i oprema za reagovanje u vanrednim situacijama.\nAidine torte: Od hobija do malog biznisa\nEU u BiH: Nastavlja se pomoć za bolje upravljanje rizikom od poplava u BiH


Fabrika obuće Tigar, primer dobre prakse radnih uslova\nIzvor: NoviMagazin.rs, 21.Sep.2018, 17:17\nFabrika obuće Tigar iz Pirota dobila je ocenu 'B', koja je primer dobre prakse u domenu radnih uslova, odnosa prema zaposlenima, sistema menadžmenta, zaštite, bezbednosti i zdravlja na radu, saopštila je danas ta kompanija.\nU tom poslu Tigar je, kako se navodi, podstaknut vrednostima i načelima kompanije Dekatlon, koja je strateški kupac Tigrovih proizvoda od 2010. godine. Generalni direktor te kompanije Vladimir Ilić rekao je da je fabrika ušla u socijalnu proveru na inicijativu >> Pročitaj celu vest na sajtu NoviMagazin.rs << i po standardima svetskog maloprodajnog sportskog lanca Dekatlona, koji posluje u više od 40 zemalja, dok se u Srbiji najavljuje otvaranje njegovih radnji tokom sledeće godine.\nFabrika je, kako se navodi u saopštenju, pripremana uz savete i sugestije predstavnika Dekatlona prvobitno za dobijanje ocene 'C', koja podrazumeva da su svi elementi koji ugrožavaju siguran i bezbedan rad zaposlenih eliminisani.\nOcenjivanje je urađeno na osnovu skale sa ocenama od 'A' do 'E', pri čemu 'E' označava neprihvatljive uslove dok ocena 'A' važi za najvišu ocenu u domenu poštenih, bezbednih i zdravih uslova rada i upravljanja životnom sredinom u toku proizvodnog procesa.\n"Posebno me raduje to što smo dostizanjem ocene 'B' u ovom poslu premašili sopstvena očekivanja i očekivanja našeg najvećeg kupca, jer smo osim obezbeđivanja striktnih uslova rada uticali na podizanje svesti kod naših zaposlenih koji su obučeni i informisani o opasnostima, zaštitnim merama i njihovim pravima", rekao je Ilić.\nDodao je da je socijalnu proveru uslova rada obavila vodeća svetska sertifikaciona kuća SGS, a unaprđenje standarda po Dekatlonovim principima započelo je početkom ove godine.\n"Ponosan sam jer je za samo nekoliko meseci Fabrika obuće osvanula u potpuno novom sjaju, radnici su snabdeveni kompletnom zaštitnom opremom, mašine su obeležene i obezbeđene, svi zaštitni sistemi su u funkciji i radnici se osećaju bezbedno i sigurno u svom radu", istakao je Ilić.\nNa ovaj način novi menadžment kompanije je, kako se navodi, uz pomoć inostranih kupca i uprkos finansijskim problemima omogućio da se u fabrici znatno unaprede radni uslovi zaposlenih, smanji mogućnost povreda na radu, a samim tim kopmanija je stekla prednost na lokalnom i međunarodnom tržištu.\nOcenjuje se da su radnici sada obučeni i informisani o opasnostima, zaštitnim merama, njihovim pravima koja se odnose na slobodu udruživanja, disciplinsku praksu, sigurnost zarade, mehanizam ulaganja žalbi, zdravu radnu i životnu sredinu, odgovornu upotrebu sirovina.\nOsim toga, kako se navodi, uveden je najmoderniji elektronski sistem evidencije zaposlenih i adaptiran je novi prostor za odlaganje opasnog otpada na osnovu svetskih standarda.\nPrva masovna proizvodnja obuće za Dekatlon počela je u ;avgustu 2010. godine, a za osam godina saradnje kupac je za više od 120 odsto povecao proizvodnju u toj fabrici, dok finansijski to povecanje iznosi 185 odsto.\nIzvor: Beta, 21.Sep.2018\nFabrika obuće Tigar iz Pirota dobila je ocenu 'B', koja je primer dobre prakse u domenu radnih uslova, odnosa prema zaposlenima, sistema menadžmenta, zaštite, bezbednosti i zdravlja na radu, saopštila je danas ta kompanija.U tom poslu Tigar je, kako se navodi, podstaknut vrednostima i načelima kompanije...


Crna Gora domaćin Generalne skupštine Lufthansa City Center :: Ekonomija\nCrna Gora domaćin Generalne skupštine Lufthansa City Center\nGodišnja Generalna skupština jednog od najvećih međunarodnih udruženja turističkih agencija Lufthansa City Center (LCC), otvorena je sinoć u hotelu Splendid u Budvi i trajaće do 9. novembra, saopšteno je iz NTO.\nProgramom konferencije obuhvaćene su najpopularnijie teme koje se tiču digitalizacije i distribucije usluga iz oblasti turizma na međunarodnom tržištu, a poseban akcent na otvaranju stavljen je na održivost turizma.\nPrilkom otvaranja konferencije, državni sekretar u Ministarstvu održivog razvoja i turizma, Damir Davidović ukazao je na značaj komunalne uređenosti i razvoj turizma u skladu sa principima održivosti.\n“Svjedoci smo da turizam u Crnoj Gori bilježi kontinuirani rast. Odlične rezultate bilježimo na planu smanjenja sezonalnosti i proširenja turističke sezone, o čemu govori podatak da je turistički promet ostvaren tokom prvih pet mjeseci ove godine udvostručen, u poređenju sa istim periodom 2016. godine. Međutim, sezonalnost je još uvijek izražena i upravo strateški dokumenti to ozbiljno uzimaju u razmatranje. U pravcu prevazilaženja tih izazova realizuje se niz projekata i značajna ulaganja u komunalnu infrastrukturu. To nam daje razloge za optimizam, da ćemo u narednom periodu implementacijom postojećih i planiranih projekata obezbijediti mnogo veći stepen održivosti” istakao je Davidović.\n"Danas smo imali jedno veoma impresivno otvaranje. Održivi turizam, privlačenje mlađih generacija i tehnološki izazovi. Ključno rješenje je jedna platforma koja kombinuje sve ponude u jednom kanalu. Naravno, plasiraćemo naše mogućnosti gdje god je to neophodno - bilo da se radi o Instagramu ili Fejsbuku ili pak o konvencionalnim metodama", istakao je direktor LCC International Uve Miler.\nNa otvaranju je govorila i Martina Grunigres, novoizabrana direktorica LCC udruženja, koja je ukazala na činjenicu da je masovni turizam jedna od pojava sa kojom se suočavaju sve razvijenije države, a koja, ukoliko se ne prevaziđe može negativno uticati na održivost turističke branše. “Naravno, ima smisla okrenuti se elitnom turizmu, odnosno visokoplatežnim turistima i smatram da je Crna Gora na dobrom putu kada je ovo pitanje posrijedi”, dodala je ona.\nLCC je najveće svjetsko nezavisno franšizno udruženje koje okuplja blizu 570 turističkih agencija iz 92 zemlje svijeta i ostvaruje ukupan godišnji promet od oko 5,2 milijardi eura. Događaj u Crnoj Gori okupio je oko 400 predstavnika turističke privrede iz preko 90 zemalja (među kojima TUI, DER Touristik Deutschland, i dr).\nImajuću u vidu da većina agencija učesnica su lideri u segmentu turizma, te da je ovaj trodnevni događaj idealna prilika za upoznavanje sa ponudom i promociju Crne Gore kao atraktivne turističke destinacije, podršku organizaciji događaja pružila je Nacionalna turistička organizacija Crne Gore.


Zbog pandemije koronavirusa Englezi su, procjenjuje se, izgubili 100 miliona funti.\nZato moraju da smanje plate zaposlenima.\nMeđu njima su i selektori muške i ženske A reprezentacije.\nGaret Saugejt i Fil Nevis dobiće za 30 odsto manje plate.\n“Ovo su izazovna vremena i nije bilo lako donijeti ove odluke”, izjavio je izvršni direktor FA-a Mark Balingem.\nSvim zaposlenima saveza koji imaju godišnju platu 50.000 funti ili veću ona će privremeno biti umanjena za 7,5 odsto, dok će onima koji se nalaze u višoj kategoriji plata biti smanjena za 15 odsto.


JEDNIM DODIROM DO KORISNIH INFORMACIJA O NOVOM BEČEJU\nU petak, 15. aprila u novobečejskom parku, svečano je pušten u rad višejezični multifunkcionalni informatički video panel.\nUoči puštanja u rad multifunkcionalnog displeja, u galeriji Doma kulture opštine Novi Bečej, upriličena je prezentacija projekta „Stvaranje uslova za razvoj eko-turizma u specijalnom rezervatu prirode Slano Kopovo u Novom Bečeju“.\nO rezervatu je govorila Silvija Šimončik, stručni saradnik „Lovačkog udruženja“ Novi Bečej, koja je u svom izlaganju navela gde se nalazi Slano Kopovo, koje biljke i ptice opstaju na tom mestu, kao i ko su stalni „gosti“.\nIva Ranđelović, predstavnik izvođača radova multifunkcionalnog video displeja je objasnila funkciju i način rada ovog uređaja.\nJednim dodirom na displeju, uživo se mogu videti određene destinacije u Novom Bečeju, dobiti korisne informacije – gde se šta nalazi ili kako stići do određenog mesta, te kojim sve prirodnim i kulturnim dobrima opština raspolaže. Naime, na različitim lokacija širom Novog Bečeja postavljene su nadzorne kamere koje su povezane sa multifunkcionalnim displejom što omogućava jednostavan i lak uvid u konkretne podatke.\nNovica Blažin, master menadžer turizma iz Novog Bečeja ističe da se ovaj softver može nadograđivati i proširivati, kako informacijama, tako i fotografijama i drugim materijalom. „Video nadzor, koji je postavljen na Slanom Kopovu, ima trostruku ulogu. Prvenstveno, tu je nadzor bezbednosti, zatim ogromna korist stručnjacima, biolozima, ornitolozima i drugima koji se bave izučavanjem prirodnih fenomena na tom prostoru, i, svakako, promocija najinteresantnijih dešavanja poput migracije ptica.“ – dodao je Blažin.\n„Danas završavamo projekat promocije Slanog Kopova koji je realizovan zajedno sa Ministarstvom turizma i opštinom Novi Bečej. Cilj projekta je da ovaj zaštićeni prirodni lokalitet promovišemo i učinimo još vidljivijimi putem interneta, vrhunskom IT opremom - kamerama velike rezolucije i kapaciteta“ -rekao je Matija Kovač, potpredsednik opštine Novi Bečej.\nKontrolna soba ovog multifunkcionalnog displeja se nalazi u „Lovačkom udruženju“ Novi Bečej, koji je i upravljač rezervata, a takođe, svi oni koji se uloguju na sajt Slanog Kopova, moći će uživo da posmatraju tamošnja dešavanja.\nGost na prezentaciji je bio i Zoran Babić, narodni poslanik, koji nije krio svoje oduševljenje Novim Bečejom i njegovim prirodnim lepotama.


Sertifikacija sistema prema standradu ISO 21542 Pristupačnost i upotrebljivost izgrađenog okruženja\nISO 21542 utvrđuje niz zahteva i preporuka za mnoge elemente konstrukcije, sklopova, komponenata i opreme koji čine izgrađeno okruženje.\nOvi zahtevi se odnose na konstruktivne aspekte pristupa zgradama, kretanje unutar zgrada, izlazak iz zgrada u normalan tok događaja i evakuaciju u slučaju nužde. Takođe se bavi aspektima upravljanja pristupačnošću u zgradama.\nISO 21542 sadrži odredbe koje se odnose na karakteristike spoljnog okruženja koje se direktno bave pristupačnošću zgradi ili grupi zgrada od relevantne granice lokacije ili između grupa zgrada na zajedničkoj lokaciji. Standard se ne bavi onim elementima spoljašnjeg okruženja, kao što su otvoreni javni prostori, čija je funkcija samostalna i nepovezana sa upotrebom jedne specifične zgrade, niti se bavi pojedinačnim stanovima, osim prostora za komunikaciju i opreme koji su zajednički za dva ili više stanova.\nSertifikacija sistema menadžmenta prema ISO 21542 Pristupačnost i upotrebljivost izgrađenog okruženja se odvija prema navedenim koracima:


Šešelj: Građani Srpske da ne podliježu provokacijama – Zvornik Danas\nNaslovna/VIJESTI/Politika/Šešelj: Građani Srpske da ne podliježu provokacijama\nBEOGRAD – Predsjednik Srpske radikalne stranke Vojislav Šešelj pozvao je danas građane Republike Srpske da uoči izbora u Srpskoj i u BiH „ne podležu provokacijama“ koje je „neko u ambasadama zapadnih zemalja i u muslimanskoj centrali vlasti u Sarajevu zamislio da se baš 5. oktobra dese u Banjaluci“.\nNavodeći da su ambasade zapadnih zemalja u BiH plasirale ogroman novac u subverzivno djelovanje, Šešelj je pozvao građane Republike Srpske da budu odgovorni i da se sačuva mir na ulicama gradova u Republici Srpskoj, saopšteno je iz SRS.\n„Zapadne ambasade su plasirale ogroman novac u subverzivno delovanje. Tu prednjači Velika Britanija, a ne zaostaju ni Amerikanci, ali se nadam da volja srpskog naroda neće zavisiti od tog novca“, rekao je lider radikala.\nOn je izrazio očekivanje da će na izborima za srpskog člana Predsjedništva BiH pobijediti kandidat SNSD-a i aktuelni predsjednik Republike Srpske Milorad Dodik jer, kako je naveo, „ima podršku Rusije, Srbije i srpskih radikala“.\n„Na parlamentarnim izborima narod neka glasa po svojoj volji, a mi ponavljamo poziv da se formira koalicija SNSD-a i SDS-a, jer SNSD danas prednjači u odbrani Republike Srpske, a SDS ima zasluge za stvaranje Republike Srpske“, rekao je Šešelj.\nOn je ocijenio da bi takva koalicija predstavljala optimalno rješenje za Republiku Srpsku jer bi, kako je naveo, doprinijela stabilizaciji Republike Srpske i brzom rješavanju nagomilanih problema.\nGRADONAČELNIK SE DRUŽIO SA MALIŠANIMA: Viktor Kokotović simbolično preuzeo "ključeve grada" (foto)\nMUP RS apeluje na organizatore da otkažu skupove najavljene za sutra u Banjaluci


Oblačno sa padavinama Oblačno sa padavinama\nObjavljeno: 24. 12. 2011 u 09:39h\nU BiH se tokom dana u većini krajeva očekuje naoblačenje sa snijegom na planinama, a kišom ili susnježicom u nižim predjelima.\nDnevna temperatura vazduha biće od tri do 8 stepeni Celzijusovih, a na planinama od minus dva do dva stepena.\nU Republici Srpskoj jutros je hladno sa mrazom, uz rijeke i po kotlinama sa maglom a ponegdje i tmurno sa niskom oblačnošću, dok je na jugu pretežno vedro.\nTokom dana naoblačenje sa sjeverozapada do noći proširiće se i na ostale krajeve donoseći kišu najprije na sjeveru i sjeverozapadu, a do kraja dana padavine se očekuju i ostalim krajevima.\nTemperatura vazduha u 7.00 časova: Sokolac minus 15, Han Pijesak minus 11, Gacko i Šipovo minus devet, Foča, Nevesinje i Srebrenica minus osam, Rudo minus šest, Banjaluka, Ribnik i Prijedor minus pet, Bileća, Doboj i Novi Grad minus četiri, Derventa i Višegrad minus tri, te Bijeljina i Srbac minus dva stepena Cerlzijusova.\nVisina snježnog pokrivača izmjerena u 7.00 časova: Čemerno 45 centimetara, Gacko 30, Nevesinje 25, Ribnik 15 Sokolac, Han Pijesak i Drinić 13 centimetara, Foča 10, Šipovo devet, Novi Grad šest, Mrkonjić Grad pet, te Prijedor i Banjaluka četiri centimetra.


Istraživanje: Većina Amerikanaca izbegava kontakte u strahu od zaraze\nZnak u Nju Džerziju koji upozorava da se drži distanca od drugih dva metra i tako spasi život\nVeliki broj Amerikanaca aktivno izbegava kontakte sa drugima kako bi se zaštitili od koronavirusa, pokazuje istraživanje agencije Asošiejted pres i Centra za istraživanje javnog mnjenja NORC. Većina saveznih država u SAD je naredila stanovnicima da ostanu kod kuće.\nNjih čak 94 odsto kaže da izbegava okupljanje u većim grupama, dok 86 odsto kaže da izbegava druge ljude koliko god je to moguće.\nIstraživanje pokazuje da se sve više Amerikanaca izoluje, da češće peru ruke i izbegavaju da dodiruju lice. Polovina ispitanika kaže da su "ekstremno ili veoma zabrinuti da bi mogli da budu zaraženi koronavirusom", što je veći broj ljudi nego sredinom marta - 31 odsto.\nZabrinutost raste sa brojem obolelih ili umrlih od Kovida19.\nIzbegavanje kontakata "stvar zdravog razuma"\nU većini saveznih država važi naređenje stanovnicima da ostanu kod kuće, dok su nekim državama takva naređenja izdata na nivou gradova ili okruga.\nAli, nema mnogo razlike u ponašanju stanovnika u državama u kojima postoji to naređenje ili u onima gde toga nema - i jedni i drugi su rekli da izbegavaju kontakte sa ljudima.\n"Za mene je to stvar zdravog razuma", kaže Ričard Voker sa Floride, države u kojoj je tek prošle nedelje doneto naređenje da se ostaje kod kuće.\nIpak, bez obzira na pojačan oprez većine ljudi, partijske razlike ostaju. Republikanci se mnogo manje plaše inficiranja koronavirusom od demokrata. Čak 61 odsto demokrata kažu da su "veoma zabrinuti" dok se tako izjasnilo skoro duplo manje republikanaca - njih 35 odsto.\nObustavljanje poslova i zatvaranje firmi zbog pandemije uticalo je na veliki broj radno sposobnih Amerikanaca.\nSkoro 23 odsto ispitanika kaže da je bar jedan član njihove porodice ostao bez posla, 38 odsto da rade manje sati, 27 odsto je uzelo neplaćeno odsustvo, a 26 odsto radi za manju platu.\nSkoro polovina radno sposobnih ispitanika kaže da su u domaćinstvu izgubili najmanje jednu platu.


RT: Brisel mora pronaći način da stupi u kontakt sa Rusijom uprkos tome što u čitavom bloku nema konsenzusa o tome kako da se nosi sa Putinom, kaže Borelj\nS obzirom na to da su diplomatski odnosi između Moskve i Brisela na istorijski niskoj tački, Evropska unija bi trebalo da traži nove načine za angažovanje sa Rusijom, te bi trebao ozbiljno razmisliti o tome kako najbolje uspostaviti novi dijalog, rekao je visoki predstavnik EU za spoljne poslove Žozep Borelj. Dodao je da unutar EU postoji mnogo neslaganja oko toga kako postupati s Rusijom i predsednikom Vladimirom Putinom.\n„Imali smo mandat Evropskog saveta da napravimo izveštaj koji analizira trenutnu situaciju i izglede za odnos koji je na najnižoj tački za mnogo godina“, rekao je Borelj.\nMeđutim, Francuska i Nemačka saopštile su nameru da predlože sastanak Putina i predstavnika 27 država članica EU, a koji je predlog potom odbijen.\n„Moglo bi se pomisliti da, ako se Džo Bajden sastao sa Putinom, zašto ne bi mogli evropski lideri? Između Bajdena i Rusije postoji Atlantski okean, a za neke evropske zemlje jedino što ih razdvaja od Rusije je granična ograda”, objasnio je on, napominjući da bi EU trebalo da smisli drugi način za postizanje razumevanja sa Moskvom .\n„Takođe nisam siguran da je Putinu najprikladniji format gde bi bio okružen sa 27 predstavnika ćlanica EU. Prvo, 27 država moralo bi da se dogovori šta će reći Putinu“, rekao je Borelj.\nNjegovi komentari dolaze uprkos sugestijama Rusije da Moskva više nije voljna da sarađuje sa EU u celini i da bi radije razgovarala bilateralno sa svakom pojedinačnom zemljom.\nVisoki predstavnik EU je kontroverzna ličnost kada je u pitanju njegov stav o Rusiji. Prošlog februara posetio je Moskvu i imao sastanak sa ruskim ministrom spoljnih poslova Sergejem Lavrovim i izgleda da je bio veoma pozitivan u vezi sa samitom. Međutim, po povratku u Brisel, pojedine evrokrate su putovanje nazvali „ponižavajućim“, dok je Borelj napadnut zbog stava, kada je Lavrov EU nazvao „nepouzdanim partnerom“.\nNekoliko dana kasnije, Borelj je izvršio zaokret i kritikovao Moskvu jer nije „iskoristila priliku za konstruktivniji dijalog“, i optužio Ruse da su izabrali „agresiju“ umesto diplomatije.\nNaizgled do promene je došlo nakon što je Rio Teras, estonski poslanik u Evropskom parlamentu, napisao pismo u kojem se od predsednika Evropske komisije Ursule fon der Lejen traži otkaz Borelju. Pismo su potpisala još 73 poslanika.\nfoto: © Dalati Nohra/Handout via REUTERS/ RT/ vostok.rs


Mladi Beograda i Novog Pazara: Potreban suštinski dijalog o Kosovu\nSa debate u Novom Pazaru\nStudenti Beograda i Novog Pazara saglasili su se da je "unutrašnji" dijalog o Kosovu bitan, ali da se ne vodi na pravi način.\nNa debati, koju je u Novom Pazaru organizovala Inicijativa mladih za ljudska prava, rečeno je da mladi Srbi i Albanci imaju potrebu za razgovorom, ali da iz institucija ne dolazi pravi podsticaj.\nStudent Fatmir Mavrić iz Novog Pazara smatra da su odnosi između Srba i Albanaca tokom devedesetih godina dostigli tačku koja se nije mogla preći, bez obzira na brojne posrednike koji su želeli da ih izmire.\n"Teza zagovaranja dijaloga je veoma bitna, jer dijalog predstavlja test demokratičnosti ovog društva. Ti pregovori nisu laki, ne idu zadovoljavajućom dinamikom. Iako ih je bilo nekoliko, nalazimo se u pat-poziciji u kojoj se o dijalogu govori samo naširoko, ali se u onom pravom, operativnom smislu ne dešava apsolutno ništa", kazao je ovaj Novopazarac.\nStudentkinja iz Beograda Lidija Mladenović istakla je da je rat između Srba i Albanca doneo međusobno nepoverenje.\n"Rata jeste bilo, to je činjenica, ima žrtava i to je činjenica, ali hajde da radimo za našu decu. Ja ne želim da moja deca ratuju", navela je Lidija Mladenović.\nMarko Milosavljević, programski asistent u Inicijativi mladih za ljudska prava, kazao je da žele da ukažu institucijama da postoji bolji način od ovoga kako se sada vodi unutrašnji dijalog u kome "nismo imali prilike da čujemo argumentovanu raspravu, već neku vrstu fingiranog dijaloga, koji često nije imao sluha za marginalne glasove, među kojima su i glasovi mladih ljudi".\n"Mladi Srbi i Albanci imaju potrebu za dijalogom, samo je pitanje da li će se napraviti neki podsticaj u institucijama, čega nismo na žalost svedoci ili u neformalnom obrazovanju i civilnom sektoru", rekao je Milosavljević.\nNakon Novog Pazara Inicijativa mladih za ljudska prava organizovaće ovakve debate sa mladima iz Niša, Kragujevca, Preševa, Bujanovca i Severne Mitrovice, kako bi podstakla odgovornost institucija i značaj kulture sećanja prema žrtvama ratnih sukoba na Kosovu.


► Abas: Palestinsku upravu više neće obavezivati sporazumi s Izraelom\nFoto: Beta/AP/Alaa Badarneh/Pool Photo\nAbas je to rekao na vanrednom sastanku palestinskog rukovodstva u Ramali kako bi usaglasili odgovor na objavu namere Izraela da uspostavi suverenitet nad jevrejskim naseljima i dolinom Jordana na okupiranoj Zapadnoj obali.\nIzrael planira da proglasi suverenitet nad tim teritorijama posle 1. jula, podsećaju izraelski mediji.\nPalestinski lider je objasnio da se prekid odnosi i na bezbednosnu saradnju s Izraelom koja je je od vitalnog značaja za sprečavanje eskalacije nasilja.\n"Palestinska oslobodilačka organizacija i država Palestina su od danas oslobođene svih sporazuma i razumevanja s američkom i izraelskom vladom i svih obaveza zasnovanih na tim razumevanjima i sporazumima uključujući bezbednosne", rekao je Abas, kako prenosi palestinska novinska agencija Vafa.\nPalestinski predsednik je dodao da Izraelska okupaciona vlast, od danas, mora da snosi sve odgovornosti i obaveze pred međunarodnom zajednicom kao okupaciona sila nad teritorijom okupirane države Palestine "sa svim obavezama i posledicama zasnovanim na međunarodnom pravu i međunarodnom humanitarnom pravu".\nOn smatra administraciju SAD, kako je rekao, u potpunosti odgovornom za ugnjetavanje palestinskog naroda i glavnim partnerom izraelske okupacione vlade u svim njenim agresivnim i nefer odlukama i merama protiv palestinskog naroda.\nPalestinska uprava je prekinula veze sa Belom kućom u decembru 2017. godine, kada je predsednik SAD Donald Tramp priznao ceo Jerusalim kao izraelski i najavio preseljenje ambasade svoje zemlje iz Tel Aviva u taj grad, što je i učinjeno u maju naredne godine.\nPalestinci od tada više ne pristaju da Vašington bude posrednik u pregovorima s Izraelom jer favorizuje tu zemlju.\nTramp koji je u januaru predstavio kontroverzni bliskoistočni mirovni plan je preliminarno dao blagoslov Izraelu da počne aneksiju velikih delova Zapdne obale ako Palestinci odbiju da pregovaraju.\nNa osnovu novog koalicionog sporazuma sklopljenog između dve najveće izraelske partije Vlada Izraela će moći da započne ostvarenje planova o aneksiji posle 1. jula u saglasnosti sa Trampovom adminstracijom.\nPalestinci planiraju da na čitavoj toj teritoriji osnuju svoju nezavisnu državu s istočnim Jerusalimom kao glavnim gradom. Ta država bi obuhvatila i pojas Gaze koji je sada pod blokadom Izraela.


Građanska inicijativa za Borik predala žalbu Vrhovnom sudu RS | Banjaluka.net\nGrađanska inicijativa za Borik predala žalbu Vrhovnom sudu RS\nGrađanska inicijativa za Borik dostavila je žalbu Vrhovnom sudu Republike Srpske.\nŽalba je pokrenuta zbog odluke Skupštine grada Banjaluka da odbaci prijedlog Građanske inicijative za Borik, kojim se traži da se javna zelena površina i dječje igralište sačuvaju od uništenja.\n– Ovom žalbom tražimo da sud razmotri sve argumente GI za Borik o tome zašto Skupština grada Banjaluka kod donošenja odluke nije uzela u obzir međunarodne konvencije, te domaće zakone i planove koje bi trebala poštivati, te da nije vodila računa o potrebama građana stambenog naselja Borik, a posebno djece, roditelja i starijih osoba- navodi se u saopštenju GI za Borik.\nSrpska pravoslavna crkva, kako kažu, još uvijek im nije odgovorila na molbu za sastanak, koju su dostavili 2. decembra.\n– Na sastanku bi građani konačno dobili informaciju o inicijativi SPC da na javnoj zelenoj površini izgradi crkvu sa pratećim objektom od preko 1000 m2. Nejasno je zašto se predstavnici SPC nisu oglasili na ovu temu još od javne rasprave 17. septembra i zašto odbijaju komunikaciju sa predstavnicima 5110 građana koji su potpisali peticiju. Ćutanje SPC tumačimo kao odsustvo volje i želje da javno iznese i obrazloži svoj stav o temi koja interesuje veliki broj građana Banjaluke- dodaje se u saopštenju.\nU međuvremenu je, kako kažu, stavove SPC u javnosti iznosio predsjednik Skupštine grada Banjaluka.\n– Predsjednik Skupštine je u javnosti iznio podatak da SPC traži od Gradske uprave da u Skupštinu grada ne upućuje prijedlog odluke o izmjeni regulacionog plana, sve dok analizom ne bude određena lokacija za izgradnju hrama i parohijskog doma u Boriku. Želimo da postavimo pitanje zašto predstavnik gradskih vlasti u javnosti predstavlja stavove SPC- pitaju iz GI za Borik.\nGrađanska inicijativa za Borik je Odjeljenju za prostorno uređenje predala zahtjev za pristup informacijama, kojim traže kopiju inicijative Srpske pravoslavne crkve da na javnoj zelenoj površini u Boriku izgradi crkvu sa pratećim objektom od preko 1000 m2.\n– Iako je taj dokument bio osnova za odluku Skupštine grada Banjaluka da usvoji prijedlog za izmjenu dijela regulacionog plana stambenog naselja Borik, odbornici u Skupštini nisu imali taj dokument u materijalima za sjednicu. Smatramo da javnost treba znati na osnovu kojih informacija su gradonačelnik i predstavnici Odjeljenja za prostorno uređenje procijenili da je građanima Borika potrebnija crkva od javne zelene površine i dječjeg igrališta- navode u svom saopštenju.


O rekonstrukciji Vlade odlučuju SNS i Vučić - 18.03.2018, Sputnik Srbija\nO rekonstrukciji Vlade odlučuju SNS i Vučić\nMediji su poslednje a Srpska napredna stranka prvo mesto za pitanje o eventualnoj rekonstrukciji, jer je SNS dao poverenje svakom ko radi u Vladi, rekla je... 18.03.2018, Sputnik Srbija\n- Gospođa ministarka Mihajlović, bivš G-17, lobista NABUKO (bolje reći protiv "Južnog toka")... verovatno i adresa preko koje se isporučuju ucene i ultimatumi, nešto predoseća. Mi u Vladi imamo nekoliko uslovljenih ministara. Ni Predsednik Vučić, ni iko drugi, ne može efikasno da se odupre tim ucenama ako ima petu kolonu. Ako nema apsolutnu pdršku kompletne Vlade (što bi trebalo da znači većine naroda). Sumnjam da je narod glasajući za Vučića, glasao za gospođu Mihajlović, i još neke.\nKomentar je bio objavljen a kada sam ispravio godinu umesto 2013 stavio ispravno 2012 usledilo je brisanje komentara. Pogledajte sami. To je sramota ali neka Vam bude a posle ovoga vise ni jedan komentar necu staviti. U komentatima nema nista uvredljivo i nista netacno.\n07:30 18.03.2018 (Osveženo: 18:39 24.08.2021)\nMediji su poslednje a Srpska napredna stranka prvo mesto za pitanje o eventualnoj rekonstrukciji, jer je SNS dao poverenje svakom ko radi u Vladi, rekla je potpredsednica Vlade i članica Predsedništva SNS Zorana Mihajlović.\n6 Novembar 2017, 08:25\n„Predsednik moje stranke i predsednik Srbije davno me je naučio da je semafor važan. Rezultati su važni. Iza mene stoje rezultati koji su merljivi bilo u kilometrima auto-puteva, pruga, bilo u rastu građevinske industrije, broju izdatih građevinskih dozvola i otvorenih gradilišta. A da li će me smenjivati, govoriti laži o meni, praviti od mene nekakvo čudovište u nekim medijima — sigurno hoće. Ne sećam se da je ijedna rekonstrukcija prošla bez toga“, rekla je Mihajlovićeva u intervjuu za „Kurir“ od nedelje.\n„Rezultat nije broj pojavljivanja u medijima, broj slika na Fejsbuku ili poruka na Tviteru. Poštovanje koje ima predsednik naše stranke i predsednik Srbije, poštovanje koje zasigurno ima i jedan broj članova Vlade, nije nastalo funkcijom, već velikim radom“, smatra Mihajlovićeva.\nOna je dodala da se o rekonstrukciji Vlade nije govorilo ni u SNS, ni na sednici Vlade, i naglasila da promene, da bi imale rezultat, „ne bi smele da budu pitanje bilo čijeg hira, inata, pokušaja stvaranja klanova ili reciklaže tuđih izjava kako bi se dobio neki medijski poen“.\nNa pitanje šta je tačno htela da poruči premijerki izjavom da će se o rekonstrukciji razgovarati unutar SNS, Mihajlovićeva kaže da se ne bavi slanjem poruka kroz medije i da je jedno kad mediji spekulišu o rekonstrukciji, i to je njihovo pravo, a drugo kad visoki zvaničnik Vlade kaže da je „rekonstrukcija otvoreno pitanje“.\n„Jasno kažem da će o rekonstrukciji odlučiti SNS i predsednik Vučić. Sve članove Vlade, pa i premijerku koja je vanstranačka ličnost, predložio je predsednik Vučić, i za to dobio podršku predsedništva stranke. Tako će biti i sa drugim mogućim promenama u Vladi. Sve su to normalne procedure u političkim demokratijama, tako je u Nemačkoj, tako je i u Srbiji“, rekla je ona.\n17 Mart 2018, 12:05\nNa pitanje o odnosu sa premijerkom, Mihajlovićeva odgovara da je svima zanimljivije da snime da li je neprimereno napravila grimasu nego da se govori o tome koji su ciljevi Vlade, koliko je urađeno, može li brže.\nUpitana u kakvim je odnosima sa ministarom rada Zoranom Đorđevićem, Mihajlovićeva kaže da „s kim god da razgovara argumentima, za medije je to sukob“.\n„Moj stranački kolega ministar Đorđević i ja imamo potpuno drugačije mišljenje o jednoj važnoj temi, Nacrtu zakona o rodnoj ravnopravnosti. Za njega je zakon nesprovodiv, a za šest meseci nije dao nijedan predlog, nijedan argument za to. S druge strane, za mene je pitanje ovog zakona pitanje budućeg ekonomskog i ukupnog razvoja moderne Srbije“, rekla je Mihajlovićeva.\n„Da smo se tako ponašali, nikada ne bismo krenuli u fiskalnu konsolidaciju ili elektronsko izdavanje građevinskih dozvola i danas ne bismo imali uređene finansije i ne bismo bili 10. na svetu po izdavanju građevinskih dozvola, niti bismo imali najveći priliv stranih direktnih investicija“, objasnila je Mihajlovićeva.\nUpitana da li su mogući vanredni parlamentarni izbori, Mihajlovićeva kaže da je protiv izbora činjenica da je potrebno vreme da se vide rezultati i da to često nije moguće videti za godinu dana, a da s druge strane u prilog izbora govori čist politički pragmatizam.\n„Rezultati pokazuju da bi SNS u ovom trenutku odneo ubedljivu pobedu i dodatno bismo učvrstili većinu u parlamentu. Znam da su Đilas, Janković, Jeremić, Obradović, Šutanovac i ostali u paničnom strahu od izbora jer, kako stoje stvari, ne bi ušli u parlament. Ali, to pokazuje da građani neće šarene laže i besplatan život, jer znaju da nema ništa džabe, već ih to na kraju skupo košta“, kaže Mihajlovićeva.\nUpitana kako gleda na to što SPS, kao koalicioni partner SNS, insistira na podizanju spomenika Slobodanu Miloševiću, Mihajlovićeva podseća da „građani pamte rat, nemaštinu, nesreće, sukobe, nasilje i sve što smo doživeli u njegovo vreme“, i da smatra da bi umesto spomenika možda primerenije bilo videti kako da se on dostojno sahrani.\n„Milošević jeste bio predsednik Srbije i makar zbog toga nije zaslužio da bude sahranjen kao pas ili mačka u dvorištu kuće njegove supruge. A onda neka istorija, stručnjaci, instituti, SANU daju realnu ocenu Miloševićeve vladavine, koja će poslužiti nekoj novoj vladi da odluči treba li ovaj čovek da dobije spomenik“, kaže Mihajlovićeva.\nOna dodaje da smatra da ima zaslužnijih, poput kralja Aleksandra Karađorđevića, koji u Francuskoj, gde je ubijen, ima dva spomenika, a u Srbiji nijedan.\n„Svojim dosadašnjim delima i onim što namerava da uradi za jedno od obeležja kandiduje se i aktuelni predsednik Aleksandar Vučić. Nema sumnje da će nove generacije i te kako analizirati sve ono što je Vučić uradio, od finansijske konsolidacije zemlje, do spoljne politike i pitanja Kosova“, navodi Mihajlovićeva.\n18 Mart 2018, 14:35


ZAKON O IZMENAMA I DOPUNAMA ZAKONA O BUDŽETU REPUBLIKE SRBIJE ZA 2019. GODINU: Višak sredstava od 50 milijardi dinara biće utrošen za povećanje zarada u javnom sektoru, jednokratnu pomoć penzionerima, pomoć građanima koji su se zadužili u švajcarskim francima, kao i za kapitalne investicije\nNarodna skupština Republike Srbije usvojila je Zakon o izmenama i dopunama Zakona o budžetu Republike Srbije za 2019. godinu ("Sl. glasnik RS", br. 72/2019), kojim je utvrđeno da se višak sredstava u budžetu od 50 milijardi dinara potroši za povećanje plata u javnom sektoru, jednokratnu pomoć penzionerima i pomoć građanima koji su se zadužili u švajcarskim francima, kao i za kapitalne investicije.\nUtvrđeno je povećanje plata u javnom sektoru od osam do 15 odsto od 1. novembra, kao i jednokratna pomoć penzionerima od 5.000 dinara koja će biti isplaćena početkom decembra.\nMinistar finansija Siniša Mali izjavio je ranije da će najveće povećanje plata dobiti medicinske sestre, dok će lekari imati povišicu od 10 odsto.\nTakođe je utvrđeno povećanje sredstava za konverziju dela duga građana za stambene kredite uzete u švajcarskim francima na osnovu Zakona o konverziji stambenih kredita indeksiranih u švajcarskim francima ("Sl. glasnik RS", br. 31/2019).\nMinistarstvu građevinarstva, saobraćaja i infrastrukture dobiće više novca za izgradnju deonica autoputa Obrenovac-Ljig i Pojate - Preljina, kao i budućeg autoputa Beograd - Sarajevo.\nNajviše, oko 14 milijardi dinara, je za Moravski koridor koji će spajati Koridore 10 i 11.\nMinistarstvu prosvete, nauke i tehnološkog razvoja povećan je iznos za naučno-istraživačke delatnosti, a Ministarstvu za rad, zapošljavanje, boračka i socijalna pitanja za isplatu naknada u skladu sa Zakonom o finansijskoj podršci porodici sa decom ("Sl. glasnik RS", br. 113/2017 i 50/2018).\nNarodna skupština je usvojila i Zakon o izmenama i dopunama Zakona o porezu na dodatu vrednost ("Sl. glasnik RS", br. 72/2019), kojim su utvrđene poreske olakšice za troškove u izgradnji autoputeva za koje je posebnim zakonom utvrđen javni interes, a PDV se neće plaćati ni na uvoz robe za potrebe tih projekata.


Nakon velike premijere u Beogradu u sredu, 5. decembra (Kombank dvorana, Sava centar i Cineplexx Ušće), filmsko-istorijski spektakl “Kralj Petar Prvi“ tokom decembra će biti prikazan u svim većim gradovima u Srbiji. Već 6. decembra film će biti prikazan pred novosadskom publikom, a 7. decebra i publika u Nišu će imati priliku da pogleda film. Ekipa filma će se zatim pokloniti publici u Kragujevcu (8. decembar), dok će 9. decembra film biti prikazan u Kruševcu, Vrnjačkoj banji i Kraljevu. U Gornjem Milanovcu i Čačku film „Kralj Petra Prvi“ biće prikazan 10. decembra, a sledećeg dana stiže u bioskope u Smederevu i Požarevcu.\nU Užicu i Zlatiboru publika će imati prilike da vidi film od 13. decembra, u Pirotu od 14, a u Lazarevcu će premijera biti održana 15. decembra. U Vrbasu je premijera filma „Kralj Petar Prvi“ zakazakana za 17. decembar.


Može li Kurti da formira vladu bez Srpske liste • RTK\nMože li Kurti da formira vladu bez Srpske liste\nPrema preliminarnim rezultatima koje je objavila Centralna izborna komisija, Samoopredeljenje je sa preko 5000 glasova ispred Demokratskog saveza Kosova. Kada su u pitanju srpske političke partije, Srpska lista je na prvom mestu. Pregovori o formiranju Vlade nisu počeli, a predsednik Samoopredeljenja i kandidat za premijera Aljbin Kurti je izneo nekoliko ideja sa kim bi mogao da pregovara o budućem sastavu vlade.\nAljbin Kurti se još nije sastao sa predstavnicma političkih subjekata ali se sastao sa američkim ambasadorom na Kosovu Filipom Kosnetom. Iz Samoopredeljenja je saopšteno da je Kurti izložio svoju ideju da planira da prvo započne razgovore sa kosovskim Srbima, a zatim i da se sastane sa novim predstavnikom EU za spoljnu politiku.\n„Aljbin Kurti je najavio da će dijalog početi sa kosovskim Srbima već u prvoj nedelji, radi razvoja i integracije Srba. U međuvremenu, u prvom mesecu potreban nam je sastanak sa gospodinom Borelom, novim visokim predstavnikom EU za spoljnu i bezbednosnu politiku, kao i sa Briselom zarad dijaloga sa Srbijom, jer dijalog sa Srbijom mora biti dobro pripremljen, sa jasnim principima. Ne bi trebalo da odlažemo, ali ne moramo žuriti i praviti greške koje su nas tada koštale“, navode iz Samoopredeljenja u saopštenju dostavljenom medijima.\nKurti je ranije izjavio da bi u njegovoj vladi mogli da se nađu neki drugi srpski predstavnici umesto Srpske liste koja je osvojila najviše glasova na izborima. Komentarišući tu izjavu potpredsednik Srpske liste Dalibor Jevtić smatra da predsednik Samoopredeljenja „mora da uzme činjenicu da je ta lista pobedila“.\n"To govori šta bi želeo ali jedno je šta Albanci žele a drugio je ono što stoji u zakonima. Dakle, u Ustavu član 96 stoji da predstavnik Srba u Vladi Kosova će biti izabran većinom predstavnika te zajednice kosovskoj skupštiini. Tu nema rasprave. To što govori Kurti da će uzeti ne zna kog Srbina to je kao da ćemo mi reći da nećemo da Kurti bude premijer nego ćemo uzeti nekog drugog - prosto je to nemoguće", istako je Jevtić u jutarnjem programu RTS-a.\nFisnik Haljimi, politikolog iz Prištine Kurtijevu najavu da neće Srpsku listu u svojoj vladi ocenjuje kao postizbornu političku izjavu.\n„To treba da se vidi šta predviđa Ustav Kosova, ako se ne varam druge srpske političke stranke nisu dobile nijednog poslanika tako da imati Srbe u Vladi, ali ne one koji predstavljaju Srbe, mislim da to nije fer ni korektno. Srpska lista je na izborima nastupila po zakonima Kosova, to je kosovska realnost i na to treba tako da se gleda“, rekao je Fisnik Haljimi.\nRezultati izbora nisu iznenadili političkog analitičara Živorada Lazića, koji ističe da je Kurtijeva izjava uobičajen nastup predsednika Samoopredeljenja koji sa Srbijom neće saradnju.\n„Možda je iznenađenje za Beograd ili za Mitrovicu, a za nas koji smo ovde, koji smo ugroženi sa svih strana, da tako kažem, nije nikakvo iznenađenje i potpuno očekivano kada je u pitanju pobednik izbora na Kosovu“, naglasio je Živorad Lazić.\nČinjenica da su na izborima najviše glasova dobile dve, do sada opozicione političke partije na Kosovu, je prema rečima Dušana Janjića, političkog analitičara iz Beograda jasna poruka Kosovu da nešto mora da se menja. Ukoliko Aljbin Kurti bude mandatar, on će, napominje Janjić, morati da razgovara i sa Srpskom listom.\n„On ne može da sastavi Vladu bez Srpske liste, koliko ja razumem on može da napravi eventualno sa Samoopredeljenjem i sa nekim pojedincima da napravi koaliciju, na primer Ljimajem, ako pređu cenzus, a to nije dovoljno, njemu trebaju manjinske obe grupe. To je prva stvar, a znate kad vam neko treba vi menjate retoriku. Drugo, predstava o Kurtiju, barem u Srbiji, verujem da je ovde realnija, je da je on neko ko nikad nije razgovarao sa Srbijom, nije tačno, sa tom istom Srpskom listom 2017. kad je pojedinačno Kurti imao najveći broj glasova, on je vodio pregovore i LDK“, ističe Janjić.\nNajavu da će ukinuti takse na robu iz Srbije, politikologe iz Prištine i Beograda nije iznenadila. Da se neće dugo čekati na formiranje sedmog saziva Kosovskog parlamenta saglasni su Haljimi, Lazić i Janjić, ističući da već stižu poruke sa zapada da se taj proces ubrza. Predsednik Alijanse za budućnost Kosova i doskorašnji premijer Ramuš Haradinaj napominje da poštuje odluku građana, samim tim ne osporava rezultate izbora i ne želi ponovno prebrojavanje glasova.\nNajavu da će ukinuti takse na robu iz Srbije, politikologe iz Prištine i Beograda nije iznenadila.\n„Sve političke partije su to direktno ili indirektno najavile u kampanji, kada je reciprocitet u pitanju legitimno je da tako razmišlja, ali videćemo kako će Kurti proći sa specijalnim izaslanikom američke države koji dolazi već u sredu ili četvratk“, rekao je Fisnik Haljimi.\n„Svi političari na Kosovu su prihvatili poruku iz Vašingtona i Brisela da je ukidanje takse na robu iz Srbije preduslov za dijalog, samo se čekalo da prođu izbori. Sad se mora čekati formiranje Vlade. Ono što je u njegovoj izjavi novina, to je da će preispitati sve dosadašnje sporazume iz Brisela da se vidi koje obaveze postoje, a kad nešto preispitujete najavljujete i mogućnost da od nečega odustajete“, kaže Dušan Janjić.\nDa se neće dugo čekati na formiranje sedmog saziva Kosovskog parlamenta saglasni su Haljimi, Lazić i Janjić, ističući da već stižu poruke sa zapada da se taj proces ubrza.\nPredsednik Alijanse za budućnost Kosova i doskorašnji premijer Ramuš Haradinaj napominje da poštuje odluku građana, samim tim ne osporava rezultate izbora i ne želi ponovno prebrojavanje glasova.


Novo privođenje u borskoj Toplani - Timočka Krajina Portal\nby redakcija · 11/06/2017\nU JKP „Toplana“ i van grejne sezone, dogođaju se „ispadi“ iz sistema! Najpre, je uhapšen D. S. (53), šef voznog parka u ovom preduzeću, jer je navodno malverzacijama sa gorivom firmu oštetio za skoro milion dinara. A zatim je račun preduzeća, na čiji je toplifikacioni sistem priključeno čak 95 odsto grada, blokiran zbog 375 miliona duga za struju.\nSumnja se da je vozač D. S. zloupotrebio službeni položaj. Šef voznog parka se tereti da je zloupotrebljavao debitne platne kartice za gorivo i oštetio firmu za oko 972.000 dinara.\nD. S. je naime naručivao veće količine goriva od stvarno potrebnih, dok je razliku prisvajao za sebe.\n„On je navodno nelegalno prisvojio 6.705 litara dizela, 293 litara gasa i oko 42 litara benzina“ – navodi izvor. – Njemu je, nakon saslušanja, određen dvodveni pritvor.\nZoran Marković, direktor JKP „Toplana“, kazao nam je da je šokiran ovim događajem i da, zbog sveukupnog stanja u firmi, razmišlja o podnošenju ostavke.\n„Toplana dobavljačima duguje više od 1,5 milijardi dinara. EPS nam je, zbog duga za struju, blokirao račun za 375 miliona dinara, a kao kruna svega naš šef voznog parka je lišen slobode zbog sumnje da je prisvajao gorivo.“– kaže Marković.\nS druge strane, u Samostalnom sindikatu JKP „Toplana“ smatraju da je rukovodstvo znalo šta D. S. čini, kao i da su sve vreme žmurili.\n„Nemoguće je da baš niko od neposrednih rukovodilaca, ali i čelnika opštinske vlasti nije znao šta se radi u preduzeću“ – kaže Miloš Jeličić, predsednik Samostalnog sindikata. „Po našim informacijama, ima još zloupotreba u firmi, zbog kojih je, između ostalog, JKP „Toplana“ u situaciji da duguje 1,5 milijardi dinara.“\nBUDžET SLUTI KRAH\nPredsednik Samostalnog sindikata smatra da su svi svesni u kako se lošem stanju nalazi „Toplana“.\n– Ako se zna da je opštinski budžet projektovan na dve milijarde dinara, može da se nasluti u kakvoj je situaciji JKP „Toplana“ – zaključuje Jeličić.\nNext story Zatvoren „Drakulin zamak“\nPrevious story Zaječar je u TOTALNOM FINANSIJSKOM KOLAPSU!!!\nRaspisani lokalni izbori u Majdanpeku\nJezdić: Verujem da Zoranova duša postoji\n2 нов, 2013


Rodoljub Šabić: Filtriranje interneta nije u skladu sa Ustavom! | Vestinet.rs\nPočetna AKTUELNO\tRodoljub Šabić: Filtriranje interneta nije u skladu sa Ustavom!\nŠabić kaže da Ustav (čl. 50 st.3) jemčeći slobodu informisanja i medija predviđa da je u njemu navedeno da „u Republici Srbiji nema cenzure.\nNadležni sud može sprečiti širenje informacija i ideja putem sredstava javnog obaveštavanja…“\nAdvokat Rodoljub Šabić: Vlada da kaže da li se podaci o ličnosti iznose van zemlje!\nFiltriranje internetakladionicenije u skladu sa UstavomRodoljub Šabić


Procureli tajni dokumenti: Britanija "predriblala" Evropsku uniju sa AstraZenekom!? - 24sedam Procureli tajni dokumenti: Britanija "predriblala" Evropsku uniju sa AstraZenekom!? - 24sedam\nProcureli tajni dokumenti: Britanija “predriblala” Evropsku uniju sa AstraZenekom!?\nNastavlja se niz skandala vezan za vakcinu sa Oksforda\nBritanske vlasti su kompaniji AstraZeneka dale dozvolu za korišćenje domaćih proizvodnih kapaciteta za proizvodnju 717.000 doza namenjenih Australiji, a zauzvrat su dobile 10 miliona doza vakcine iste kompanije iz Indije, piše britanski Telegraf i ističe da su se pregovori između zemalja sprovodili u tajnosti.\nPrecizira se da je AstraZeneka u februaru i martu, kada je EU zahtevala od Velike Britanije da deo svojih doza preusmeri u Evropu kako bi nadoknadila zaostatak u snadbevanju, umesto u EU, isporučila najmanje dve pošiljke vakcine Australiji.\nKako dodaje, AstraZeneka je početkom ove godine dobila dozvolu za izvoz u Australiju, s time da zauzvrat Britanija dobije 10 miliona doza vakcine, koju je proizveo Indijski institut za serum, koji proizvodi vakcine kompanije AstraZeneka.\nPrema ugovoru postignutom između Velike Britanije i AstraZeneke, ovaj dogovor je bio legalan jer sporazum omogućuje kompaniji da nadoknadi svaku nestašicu u svojoj domaćoj proizvodnji nabavkom doza iz svojih drugih pogona u inostranstvu.\nPanika se širi planetom: Čuveni epidemiolog se obratio javnosti zbog stanja u Indiji\nNeverovatna scena iz grada odakle je krenula korona: Organizovali koncerte za 11.000 ljudi (VIDEO)\nDogovor pokazuje i da je Australija osigurala ranije snadbevanje vakcinama, dok je Britanija nastavila da prima potreban broj doza kako bi ispunila svoje ciljeve.\nTo nije promenilo ukupan broj doza koje bi Velika Britanija trebalo da dobije od AstraZeneke, koji i dalje iznosi 100 miliona.\nVelika Britanija je u martu primila pet miliona doza iz Indije, ali je pitanje hoće li indijske vlasti pristati da pošalju preostali deo pošiljke u vreme kada dnevno beleže više od 350.000 novih infekcija.\nTanjug/AP Photo/Virginia Mayo)\nZa sada nije jasno ni da li je Australija jedina zemlja koja ima koristi od takvog sporazuma. Velika Britanija je od više farmaceutskih kompanija naručila 517 miliona doza vakcine protiv kovid-19.\nPrve informacije o britanskom ugovoru s Australijom pojavile su se 8. aprila, kada je list iz Sidneja preneo da je u Australiju dopremljeno 717.000 doza proizvedenih u Velikoj Britaniji.\nPrva serija od 300.000 doza dopremljena je 28. februara, nekoliko nedelja nakon što je Evropska komisija usvojila ograničenja na izvoz vakcina proizvedenih u EU.\nDruga je stigla nakon što je Brisel zvanično blokirao zahtev AstraZeneke za isporuku 250.000 doza u Australiju iz Italije.\nOvaj sporazum mogao bi dodatno da razljuti EU, koja je već tužila AstraZeneku zbog kašnjenja isporuke vakcina.\nKompanija AstraZeneka odbila je da prokomentariše navode Telegrafa.\nPrva fotografija tate i sina! Miodrag Radonjić ponosan: Svako cepa svoju šljivu! (FOTO)\n#Astra Zeneka #EU #vakcine #Velika Britanija\nNovinarka CNN-a pitala britanskog premijera da li misli da je Putin ubica: Džonson šokirao odgovorom!\nSedmica u svetu: Incident godine, čajanka lidera svetskih sila i kraj jedne ere\nHamas poručuje: Suprotstavićemo se i novoj izraleskoj vladi


Ne treba podlegati različitim spekulacijama: Ruski ambasador o izgradnji novog kanala u Turskoj - 27.06.2021, Sputnik Srbija\nKanal "Istanbul" koji treba da poveže Crno i Mramorno more neće promeniti međunarodno-pravni režim konvencije iz Montrea, izjavio je ruski ambasador u Turskoj... 27.06.2021, Sputnik Srbija\nKonvencija reguliše prolazak brodova kroz Bosfor i Dardanele i utvrđuje ograničenja po pitanju tonaže vojnih brodova crnomorskih i necrnogorskih država, vreme boravka vojnih brodova necrnomorskih država u vodama Crnog mora."Upravo, to je važno. Postojanje ili nepostojanje dodatnih vodenih arterija ne menja međunarodno pravni režim koji reguliše konvencija. Istovremeno, treba shvatiti da realizacija tako velikog projekta, kada i ako do njega dođe, zahtevaće značajna finansijska sredstva i vreme", zaključio je Jerhov.Juče je predsednik Turske Redžep Tajip Erdogan postavio kamen temeljac za izgradnju kanala „Istanbul“ koji će ići paralelno sa Bosforom i povezati Crno i Mramorno more. Prema njegovim rečima, projekat je vredan 15 milijardi dolara i gradiće se šest godina.Kako smatraju neki eksperti, saobraćaj kroz kanal „Istanbul“, bez ikakvih ograničenja, potencijalno bi predstavljao opasnost za bezbednost crnomorskog regiona, pa i šire, jer bi, pored trgovačkih brodova, tankera i slično, tim putem u Crno more mogli da ulaze vojni brodovi bilo koje zemlje. Time bi bila narušena ravnoteža koja je uspostavljena Konvencijom iz Montrea kojom se reguliše saobraćaj kroz Bosfor.Pročitajte još:\nKonvencija vazi samo za Bosfor\n09:44 27.06.2021 (Osveženo: 09:50 27.06.2021)\n© SputnikSvečanost povodom postavljanja kamena temeljca za "Kanal Istanbul"\nKanal "Istanbul" koji treba da poveže Crno i Mramorno more neće promeniti međunarodno-pravni režim konvencije iz Montrea, izjavio je ruski ambasador u Turskoj Aleksej Jerhov.\n"Tender za izgradnju Istanbulskog kanala nije zvanično ni objavljen, tehnički detalji projekta su nepoznati. Bez toga je teško bilo šta komentarisati. U isto vreme, ne treba podlegati različitim spekulacijama. Treba shvatiti da postoji konvencija iz Montrea. To je međunarodni dokument iz 1936. godine", podsetio je ambasador.\nKonvencija reguliše prolazak brodova kroz Bosfor i Dardanele i utvrđuje ograničenja po pitanju tonaže vojnih brodova crnomorskih i necrnogorskih država, vreme boravka vojnih brodova necrnomorskih država u vodama Crnog mora.\n"Upravo, to je važno. Postojanje ili nepostojanje dodatnih vodenih arterija ne menja međunarodno pravni režim koji reguliše konvencija. Istovremeno, treba shvatiti da realizacija tako velikog projekta, kada i ako do njega dođe, zahtevaće značajna finansijska sredstva i vreme", zaključio je Jerhov.\nJuče je predsednik Turske Redžep Tajip Erdogan postavio kamen temeljac za izgradnju kanala „Istanbul“ koji će ići paralelno sa Bosforom i povezati Crno i Mramorno more. Prema njegovim rečima, projekat je vredan 15 milijardi dolara i gradiće se šest godina.\nKako smatraju neki eksperti, saobraćaj kroz kanal „Istanbul“, bez ikakvih ograničenja, potencijalno bi predstavljao opasnost za bezbednost crnomorskog regiona, pa i šire, jer bi, pored trgovačkih brodova, tankera i slično, tim putem u Crno more mogli da ulaze vojni brodovi bilo koje zemlje. Time bi bila narušena ravnoteža koja je uspostavljena Konvencijom iz Montrea kojom se reguliše saobraćaj kroz Bosfor.\n© Sputnikkanal „Istanbul“


Riješiti problem ograničenja brzine u Dečanskoj i ulici Vuka Karadžića - FILTER\nU zgradi Opštinske uprave Istočno Novo Sarajevo danas je održana redovna sjednica Foruma za bezbjednost, kojom je predsjedavao načelnik opštine Jovan Katić.\n“Na dnevnom redu su se našle različite teme od značaja za poboljšanje bezbjednosti građana opštine. Inicijative su se odnosile na bezbjednost građana i njihove imovine na području opštine, bezbjednost učenika i vršnjačko nasilje, te ostale teme u skladu sa aktuelnom situacijom”, navedeno je u saopštenju nakon sjednice.\nNa sjednici Foruma zauzeti su zaključci da je u opštini Istočno Novo Sarajevo zadovoljavajuće stanje bezbjednosti, kako u vezi opšte bezbjednosti građana, tako i bezbjednosti saobraćaja.\nOcijenjeno je da je neophodno riješiti problem ograničenja brzine u ulicama Dečanska i Vuka Karadžića. Zaključeno je da je bezbjednost učenika u osnovnim i srednjim školama na zadovoljavajućem nivou, te da nisu prijavljeni slučajevi vršnjačkog nasilja.\nZajednički je ocijenjeno, da je neophodno napraviti inspekcijski nadzor protivpožarnih aparata i hidranata u ulazima zgrada, radi bržeg intervenisanja u slučajevima požara ili preduzeti sve odgovarajuće mjere.\nDirektor Doma zdravlja Istočno Sarajevo konstatovao je da nema prijavljenih slučajeva virusa korona u Domu zdravlja, kao ni u Bolnici “Srbija”.\nPrethodna Šehovac: Pružiti podršku srpskom kadru na BHRT-u\nSledeća Crveni krst Pale: Proteklih 30 godina bile istorijske


Region: EZ apeluje na region da razmotri subvencije termoelektranama - Serbia Energy Serbia Energy Balkan I Energetika - Region: EZ apeluje na region da razmotri subvencije termoelektranama\nRegion: EZ apeluje na region da razmotri subvencije termoelektranama\n10. February 2020. / Region energetika\nSekreterijat Energetske zajednice (EZ) ponovo je pozvao nadležne institucije na Zapadnom Balkanu da pažljivo razmotre politiku subvencionisanja termoelektrana na ugalj.\nEZ je u svom saopštenju naveo da je u junu prošle godine objavio studiju o direktnim i skrivenim subvencijama kojima su Bosna i Hercegovina, Srbija, Crna Gora, Srbija, Severna Makedonija, Kosovo i Ukrajina pomagale sektror uglja u periodu od 2015. do 2017. godine.\nUgovor o energetskoj zajednici koji je region potpisao izričito zabranjuje subvencije koje bi mogle da ugroze konkurenciju favorizovanjem proizvodnje energije iz pojedinačnog izvora.\n“Kako državna pomoć može narušiti konkurenciju i uticati na prekograničnu trgovinu energijom, kontrola pomoći koju dodeljuju vlasti od ključnog je značaja za uspostavljanje regionalnog tržišta energije”, navodi se u saopštenju.\nPrimedbe koje je EZ uputila Srbiji tiču se subvencija Javnom preduzeću za podzemnu eksploataciju uglja “Resavica” i davanja Termoelektrani “Nikola Tesla” za kupovinu filtera, prenosi Politika.\nPodsećamo, Sekreterijat EZ je prošlog meseca poslao je pismo Srbiji zbog nepotpune primene Direktive o velikim ložištima, pošto devet od šesnaest velikih ložišta u Srbiji emituju previše štetnih gasova.


Narukvica koji prati vaš seksualni život | LifePress magazin\nKompanija Geeksphone, osmislila je pametnu narukvicu koja će pored vaših fitnes dostignuća tokom dana pratiti i kakav je vaš seksualni život i na neki način vas podsticati da budete aktivniji ispod pokrivača.\nNa tržištu već postoji nekoliko sličnih aplikacija za pametne telefone čija je funkcija slična ili jednaka, ali ovo je prva narukvica ovakvog tipa i veruje se da će za njom nastati prava pomama. Ono što ova narukvica tačno beleži jeste koliko ste aktivni tokom seksa, koliko se krećete i kakve fitnes rezultate postižete. Pored toga što pokazuje koliko ste kalorija sagoreli, otkriće vam i na kom ste aerobnom nivou kad je u pitanju seks.\nLjudi koji stoje iza ovog neobičnog otkrića tvrde da bi narukvica mogla uticati na kvalitet seksualnog života mnogo ljudi koji je kupe jer bi im to bio podsticaj da se više trude. Oni takođe naglašavaju da nema ništa loše u običnom, laganom seksu, ali da povremeno svakako treba malo intenzivirati i dati si više truda nego obično.\nNama je svakako zanimljiva informacija da postoji spravica koja vam može reći koliko ste aktivni bili tokom seksualnog čina, ma koliko besmisleno zvučalo kad ovako uprostimo. Ali, znate kako se kaže, “svaka roba ima svog kupca”.


Klix: Odnosi BiH i CG bez otvorenih pitanja, osim Srebrenice\nTanjug 24. maja 2021. 10:10\nSARAJEVO – Premijer Crne Gore Zdravko Krivokapić započeo je danas prvu zvaničnu bilateralnu posetu BiH, od promene vlasti, početkom decembra prošle godine.\nKrivokapića je na sarajevskom aerodromu dočekao predsedavajući Saveta ministara BiH Zoran Tegeltija.\nPovodom ove posete sarajevski portal Klix piše da su odnosi zvaničnog Sarajeva i Podgorice možda i najbolji u regiji, otvorenih pitanja nema, osim, kako navode, „otvorenih rana prošlosti“.\nA, sve je, piše portal, kulminiralo kada je Vladimir Leposavić, ministar pravde iz vladajučeg DF-a izjavio da „ne priznaje genocid u Srebrenici“.\nUsledile su brojne osude, a to pitanje je, piše portal, prilično uzdrmalo i Vladu Crne Gore.\nDodaju da je ubrzo parlamentu upućena inicijativa opozicije o usvajanju nove „rezolucije o genocidu u Srebrenici“.\n„Za usvajanje rezilucije trebala bi da glasa opozicija odnosno Đukanovićev DPS i ostale stranke opozicije, ali i nekoliko zastupnika iz vladajuće većine“, navodi Klix.\nCrna Gora je, inače, još 2009. usvojila Deklaraciju o prihvatanju rezolucije EP o Srebrenici, kojom se osuđuje zločin u tom gradu, ali se, kažu, nigde ne spominje genocid niti kažnjavanje negiranja genocida.\nDodaju da je danas „na stolu“ sasvim drugačiji tekst, u kojem se, kako navode, „najoštrije osuđuju genocid u Srebrenici, potvrđuje da je stradalo 8.000 civila, bošnjačke nacionalnosti, kao i da se zabranjuje javno negiranje postojanja ili umanjenja genocida“.\n„Osim toga, 11. juli se proglašava Danom sećanja na žrtve genocida, naglašava se rešenost države Crne Gore da afirmiše vrednosti mira i stabilnosti i poziva nadležne institucije na procesuiranje optuženih za genocid u Srebrenici, ratne zločine i zločine protiv čovečnosti“, piše Klix.


petak, 30. oktobar 2015. 09:44h\nOdržana 84. sednica Opštinskog veća. Rebalans budžeta i snabdevanje vodom na dnevnom redu.\nZgrada Opštine Alibunar Aleksandar Kraćun\nOpštinsko veće održalo je sednicu kojom je predsedavao Predrag Belić. Među više tačaka dnevnog reda, najveću pažnju privukao je rebalans budžeta. Naime Ministarstvo finansija uputilo je preporuku na osnovu koje je potrebno izvršiti rebalans budžeta, pa je Opštinsko veće utvrdilo predlog Odluke o izmenama i dopunama Odluke o budžetu opštine Alibunar.\nDruga važnija stavka na sednici, odnosila se na snabdevanje vodom na teritoriji opstine Alibunar. Predlogom je utrđena odluka kojom se propisuje: uslovi i način organizovanja poslova u vršenju komunalne delatnisti distribucije vode, kontinuitet snabdevanja vodom, obaveze koje ima preduzeće koje obavlja komunalnu delatnost, prava i obaveze, i drugo.\nOpštinsko veće, takođe je utvrdilo i predlog Odluke o poveravanju poslova iz nadležnosti Opštine Alibunar mesnim zajednicama na teritoriji opštine. Naime, Odlukom se predviđa da se određenje posle iz nadležnosti Opštine delegiraju u nadležnost mesnim zajednicama koje će te poslove obavljati. Poslovi se za sada odnose samo na komunalne delatnosti i mirovna veća.\nOdržana 35. sednica Skupštine opštine Alibunar\nČlanovima Opštinskog veća podeljeni resori


FK ''Mondial'' je kao Klub malog fudbala počeo sa radom 19.09.2000. godine, sa 43 dečaka 1989. i 1990. godišta u balonu ''Balašević'' u Rakovici.\nTad su treneri u školi fudbala bili Igor i Vlada Janković i Goran Krsmanović.\nOd osnivanja 2000. godine pa do danas kroz školu fudbala ''Mondial'' je prošlo oko 1000 dečaka i devojčica uzrasta od 5 do 12 godina. Oni se sada nalaze u mlađim i seniorskim selekcijama mnogih klubova Srbije (Jojić Miloš 1992. godište FK ''Partizan'' Beograd, Petar Golubović 1994. godište OFK ''Beograd'' Beograd, Velimir Đurovć i Dimić Stefan FK ''Rad'' Beograd...) i inostranstva (Jevrem Kosnić FK ''Inter'' Milano). Pojedinci su bili ili su članovi reprezentativnih selekcija, kao što Miloš Jojić i Jovan Krneta.\nFK ''Mondial'' je jedan od osnivača Dečije fudbalske asocijacije i Mini maksi lige.\nKroz školu fudbala je pored navedenog broja dece prošlo i dosta trenera, profesora sporta i fizičke kulture sa UEFA trenerskim licencama koji se i dalje bave trenerskim poslom među kojima su: Vlada Janković, bio kondicioni trener u Dinamu iz Kijeva sada trener u FK ''Čukarički'' Beograd, Miloš Velebit, bio pomoćni trener u Banatu iz Banatskog Dvora sada Instruktor FSS za Zpadnu Srbiju, Vlada Urošević, bio kondicioni trener u Čukaričkom iz Beograda sada kondicioni trener FK ''Teleoptik'', Dejan Grujić bio trener i koordinator mlađih selekcija Kambodže sada trener mlađih selekicija prvoligaša iz Bahreina ili su sportski radnici u institucijama FS Srbije (Igor Janković direktor sektora za bazični fudbal) i Dečije fudbalske asocijacije (Srđan Milić generalni sekretar 2009. – 2010.).\nKroz tri nedeljna treninga i aktivno učešće u mikro, mini, midi, maksi i mega ligama u školi se radi na razvoju psihosocijalnih, motoričkih i specifično tehničkih sposobnosti dece.\nNajtalentovanijim dečacima i devojčicama omogućujemo učešće na zimskim i letnjim kampovima i domaćim i inostranim turnirima na kojima kroz radost druženja stiču neophodna iskustva koja će im pomoći u daljem bavljenju sportom.\nNaš imperativ u radu su dečiji osmesi, druženje i igra kroz slogan ''Igraj fudbal - budi srećan'', i želja da, kroz obaveze treninga, steknu sportske navike koje će koristiti čitavog života i stasati u mlade zdrave ljude pravilnih pogleda na život.